
	ALYTAUS RAJONO SAVIVALDYBĖS ADMINISTRACIJOS DIREKTORIUS

	
	
	


ĮSAKYMAS
DĖL CENTRALIZUOTŲ IR DECENTRALIZUOTŲ VIEŠŲJŲ PIRKIMŲ ORGANIZAVIMO, VYKDYMO IR VIDAUS KONTROLĖS TVARKOS APRAŠO TVIRTINIMO  

 2026 m. kovo 20 d. Nr. D1-246
Alytus

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos viešųjų pirkimų įstatymo 82 straipsniu ir 821 straipsnio 1 dalies 2 punktu,, Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, 18 punktu ir Alytaus rajono savivaldybės tarybos 2022 m. spalio 27 d. sprendimo Nr. K-179 „Dėl pavedimo vykdyti centrinės perkančiosios organizacijos funkcijas“ 3 punktu:
1. Tvirtinu Centralizuotų ir decentralizuotų viešųjų pirkimų organizavimo, vykdymo ir vidaus kontrolės tvarkos aprašą (pridedama).
2. Į p a r e i g o j u Teisės, civilinės metrikacijos ir vidaus administravimo skyriaus vyresniąją specialistę Rūtą Neciunskienę su šiuo įsakymu naudojantis elektronine dokumentų valdymo sistema ,,DocLogix“  priemonėmis supažindinti Alytaus rajono savivaldybės administracijos valstybės tarnautojus ir darbuotojus, dirbančius pagal darbo sutartis.



Finansų ir investicijų skyriaus vedėja, 
vykdanti administracijos direktoriaus funkcijas                                     	Andrė Zenevičienė




























PATVIRTINTA
Alytaus rajono  savivaldybės administracijos  direktoriaus 2026 m. kovo 20 d. įsakymu 
Nr. D1-246
	
CENTRALIZUOTŲ IR DECENTRALIZUOTŲ VIEŠŲJŲ PIRKIMŲ ORGANIZAVIMO, VYKDYMO IR VIDAUS KONTROLĖS TVARKOS APRAŠAS

I SKYRIUS
BENDROJI DALIS

1. Centralizuotų ir decentralizuotų viešųjų pirkimų organizavimo, vykdymo ir vidaus kontrolės tvarkos aprašas (toliau – Aprašas) reglamentuoja:
1.1. Alytaus rajono savivaldybės administracijos (toliau – CPO) centralizuotai vykdomus centralizuotus prekių, paslaugų ir darbų viešuosius pirkimus, kuriuos Alytaus rajono CPO atlieka Alytaus rajono savivaldybės biudžetinių ir (ar) viešųjų įstaigų (toliau – biudžetinės ir (ar) viešosios įstaigos) vardu (toliau kartu – Perkančioji organizacija-(os)) pagal pasirašytas centralizuotų viešųjų pirkimų veiklos paslaugų sutartis, šių pirkimų subjektų teises, pareigas, atsakomybę, kontrolės tvarką.
1.2. Perkančiųjų organizacijų savarankiškai vykdomų decentralizuotų prekių, paslaugų ir darbų viešuosius pirkimus. 
2. Aprašo tikslas – sukurti vykdomų centralizuotų ir decentralizuotų viešųjų pirkimų organizavimo ir vidaus kontrolės sistemą, užtikrinančią vykdomų viešųjų pirkimų teisėtumą, lygiateisiškumo, nediskriminavimo, abipusio pripažinimo, proporcingumo, konkurencijos ir skaidrumo principų laikymąsi, strateginių ir kitų Perkančiųjų organizacijų veiklos planų įgyvendinimą, sutartinių įsipareigojimų tretiesiems asmenims laikymąsi. Šis aprašas taikomas visiems perkančiosios organizacijos atliekamiems pirkimams, išskyrus Viešųjų pirkimų įstatymo 6 straipsnyje nustatytus atvejus.
3. Organizuojant pirkimus turi būti racionaliai naudojamos perkančiosios organizacijos lėšos ir laikomasi konfidencialumo ir nešališkumo reikalavimų.
4. Visi pirkimai privalo būti vykdomi vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 (toliau – Mažos vertės pirkimų tvarkos aprašas), CPO teisės aktais, kitais įstatymais ir teisės aktais reglamentuojančiais viešuosius pirkimus.
5. Apraše vartojamos sąvokos:
5.1. Centralizuotas pirkimas –CPO vykdomas pirkimas, kurio sutarties vertė viršija 15 000,00 Eur be PVM bei pirkimas pagal Viešųjų pirkimų įstatymo 82 straipsnį (per CPO LT elektroninį katalogą).
5.2. Centralizuotos viešųjų pirkimų veiklos paslaugų sutartis – sutartis, pasirašyta tarp CPO ir Perkančiosios organizacijos, kuria Perkančioji organizacija paveda CPO atlikti centralizuotų Perkančiosios organizacijos inicijuotų pirkimų, numatytų jos patvirtintame planuojamų atlikti kiekvienais einamaisiais kalendoriniais metais pirkimų plane (toliau – Pirkimų planas), procedūras.
5.3. CPO LT elektroninis katalogas – VšĮ CPO LT centralizuotų pirkimų elektroninis katalogas. 
5.4. Decentralizuotas pirkimas – perkančiosios organizacijos/Alytaus rajono administracijos vykdomas pirkimas, kurio sutarties vertė yra iki 15 000,00 Eur be PVM arba jai yra lygi.
5.5. Pirkimų iniciatorius – CPO/Perkančiosios organizacijos vadovo paskirtas CPO/Perkančiosios organizacijos darbuotojas, kuris nurodė atstovaujamos Perkančiosios organizacijos poreikį įsigyti reikalingų prekių, paslaugų arba darbų ir (ar) pateikė CPO pirkimo iniciavimui reikalingus dokumentus (atliko pirkimo iniciavimo procedūrą), įskaitant Pirkimo paraiškos pateikimą CPO.
5.6. Pirkimų organizatorius – CPO arba Perkančiosios organizacijos darbuotojas, kuris organizuoja ir atlieka supaprastintus mažos vertės pirkimus, kai tokiems pirkimams atlikti nesudaroma viešojo pirkimo komisija. 
5.7. Komisija – perkančiosios organizacijos vadovo įsakymu, vadovaujantis Viešųjų pirkimų įstatymo 19 straipsniu, sudaryta komisija (-jos), kuri (-ios) komisijos darbo reglamente nustatyta tvarka organizuoja ir atlieka perkančiosios organizacijos vykdomus pirkimus. Alytaus rajono CPO pirkimus vykdo nuolatinė pirkimų komisija – Viešųjų pirkimų komisija (toliau – Komisija), taip pat pagal poreikį konkretiems pirkimams vykdyti gali būti sudaromos atskiros viešųjų pirkimų komisijos. Komisija viešąjį pirkimą atlieka visais atvejais, išskyrus atvejus, kai pirkimus atlieka pirkimų organizatoriai.
5.8. Pirkimų planas (pirkimų poreikiai) – Apraše nustatyta tvarka Perkančiosios organizacijos parengtas ir patvirtintas einamaisiais biudžetiniais metais planuojamų vykdyti prekių, paslaugų ir darbų viešųjų pirkimų sąrašas.
5.9. Pirkimų suvestinė – pagal Viešųjų pirkimų tarnybos nustatytus reikalavimus ir tvarką Perkančiosios organizacijos parengta ir paskelbta CVP IS informacija apie biudžetiniais metais planuojamus vykdyti pirkimus. 
5.10. Rinkos tyrimas – kokybinės ir kiekybinės informacijos apie prekių, paslaugų ir darbų pasiūlą, tiekėjus (įskaitant ir rinkoje veikiančius Viešųjų pirkimų įstatymo 23 ir 24 straipsniuose nurodytus subjektus), jų tiekiamas prekes, teikiamas paslaugas, atliekamus darbus ir kainas rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.
5.11. Pirkimų paraiška – Alytaus rajono savivaldybės administracijos naudojamoje Viešųjų pirkimų valdymo sistemoje, viešojo pirkimo iniciatoriaus suvesti planuojami prekių, paslaugų ir (ar) darbų viešieji pirkimai, kurie bus vykdomi ateinančiais ir (ar) einamaisiais kalendoriniais metais, bei nurodyta kiekvieno viešojo pirkimo pagrindinė informacija.
5.12. Tiekėjų apklausos pažyma – Alytaus rajono savivaldybės administracijos naudojamoje Viešųjų pirkimų valdymo sistemoje informacija, kuri pildoma pirkimų organizatoriams vykdant mažos vertės neskelbiamą pirkimą žodžiu (išskyrus atvejus, kai buvo priimtas sprendimas nutraukti pirkimo procedūras) ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams.
5.13. Už pirkimų planavimą, organizavimą ir organizavimo priežiūrą atsakingas skyrius – perkančiosios organizacijos direktoriaus paskirtas struktūrinis padalinys (Viešųjų pirkimų skyrius), atsakingas už biudžetiniais metais pirkimų organizavimo tvarkos nuo pirkimo planavimo iki pirkimo sutarties sudarymo nustatymą, perkančiosios organizacijos vidaus dokumentų, susijusių su pirkimais, parengimą, derinimą, paskelbimą, perkančiosios organizacijos dokumentų, privalomų skelbti Viešųjų pirkimų įstatyme nustatyta tvarka, paskelbimą. 
5.14. Asmuo, atsakingas už sutarties vykdymą – pirkimo iniciatorius. Perkančiosios organizacijos/CPO vadovo paskirtas ir sutartyje nurodytas asmuo, kuris prižiūri (organizuoja) perkančiosios organizacijos/CPO sudarytose sutartyse numatytų įsipareigojimų vykdymą. 
5.16. Asmuo, atsakingas už sutarties paskelbimą – asmuo (-ys), atsakingas (-i) už laimėjusio dalyvio pasiūlymo, sutarties (sutarties pakeitimų) paskelbimą pagal Viešųjų pirkimų įstatymo 86 straipsnio 9 dalies nuostatas.
5.15. Už pirkimų vykdymą naudojantis CPO.LT elektroniniu katalogu atsakingas asmuo – perkančiosios organizacijos vadovo paskirtas darbuotojas, kuriam viešoji įstaiga CPO.LT, atliekanti centrinės perkančiosios organizacijos (toliau – CPO) funkcijas, suteikia prisijungimo duomenis prie elektroninio katalogo CPO.LT (toliau – CPO.LT elektroninis katalogas).
5.16. Asmuo atsakingas už sutarčių (sutarčių pakeitimų) registravimą ir terminų vykdymo kontrolę – asmuo (-enys), skiriamas (-i) CPO/perkančiosios organizacijos direktoriaus įsakymu ir atsakingas (-i) už visų perkančiosios organizacijos sutarčių (sutarčių pakeitimų) registravimą ir jų terminų vykdymo kontrolę.
5.17. Už perkančiosios organizacijos administravimą Centrinėje viešųjų pirkimų informacinėje sistemoje atsakingas asmuo (toliau – CVP IS administratorius) –CPO/perkančiosios organizacijos vadovo paskirtas perkančiosios organizacijos darbuotojas, turintis teisę Centrinėje viešųjų pirkimų informacinėje sistemoje (toliau – CVP IS) tvarkyti duomenis apie CPO ir jos darbuotojus (pirkimų specialistus, ekspertus ir kt.).
5.18. Asmuo atsakingas už viešųjų pirkimų organizavimo procese dalyvaujančių asmenų konfidencialumo pasižadėjimų ir nešališkumo deklaracijų pasirašymo organizavimo, vykdymo ir kontrolės procedūras – asmuo (-enys), skiriamas (-i) CPO/perkančiosios organizacijos direktoriaus įsakymu ir atsakingas (-i) už visų viešųjų pirkimų organizavimo procese dalyvaujančių asmenų konfidencialumo pasižadėjimų ir nešališkumo deklaracijų užpildymą, pasirašymą ir registravimą.
5.21. Už pirkimų planavimą atsakingas asmuo – CPO/perkančiosios organizacijos vadovo paskirtas darbuotojas, atsakingas už biudžetiniais metais numatomų pirkti perkančiosios organizacijos reikmėms reikalingų darbų, prekių ir paslaugų plano sudarymą ir jo paskelbimą.
5.22. Viešųjų pirkimų valdymo sistema (toliau – Pirkimų valdymo sistema) – programinė įranga, skirta viešųjų pirkimų planavimui, vykdymui ir kontrolei elektroninėje erdvėje.
5.23. Kitos Apraše vartojamos sąvokos suprantamos taip, kaip jos apibrėžtos Viešųjų pirkimų įstatyme, Mažos vertės pirkimų tvarkos apraše.
6. Šio Aprašo nuostatomis vadovaujamasi ir tuo atveju kai, esant nenumatytoms aplinkybėms ir siekiant užtikrinti viešojo intereso apsaugą, įskaitant visuomenės sveikatos ir aplinkos apsaugą, reikalinga ypač skubiai vykdyti prekių, paslaugų ar darbų įsigijimą.
7. Pasikeitus Apraše minimiems teisės aktams taikomos aktualios tų teisės aktų nuostatos.

II SKYRIUS
PIRKIMŲ PROCESE DALYVAUJANTYS ASMENYS IR JŲ FUNKCIJOS

8. Už Viešųjų pirkimų įstatymo ir kitų viešuosius pirkimus reglamentuojančių teisės aktų laikymąsi perkančiojoje organizacijoje yra atsakingas CPO ar perkančiosios organizacijos vadovas.
9. Viešųjų pirkimų organizavimo procese dalyvauja šie asmenys:
9.1. pirkimų iniciatorius (-iai);
9.2. už pirkimų planavimą, organizavimą ir pirkimų organizavimo priežiūrą atsakingas skyrius;
9.3. asmuo, atsakingas už sutarties vykdymą;
9.4. už pirkimų planavimą atsakingas asmuo;
9.5. pirkimo organizatorius (-iai);
9.6. Komisija (-os);
9.7. CVP IS administratorius;
9.8. už pirkimų vykdymą naudojantis CPO elektroniniu katalogu atsakingas asmuo;
9.9. už viešųjų pirkimų organizavimo procese dalyvaujančių asmenų konfidencialumo pasižadėjimų ir nešališkumo deklaracijų pasirašymo organizavimo, vykdymo ir kontrolės procedūras atsakingas asmuo.
10. Pirkimų iniciatorius atlieka šias funkcijas:
10.1. atlieka rinkos tyrimą, būtiną pirkimo vertei ir realių tiekėjų (įskaitant ir rinkoje veikiančias Viešųjų pirkimų įstatymo 23 straipsnyje nurodytas įstaigas ir įmones) skaičiui nustatyti. Jeigu paraiška teikiama dėl pirkimo, apie kurį nebus paskelbta, tyrimu būtų nustatomi siūlomų kviesti tiekėjų sąrašai ir ketinamų pirkti prekių, paslaugų ar darbų techniniai, estetiniai, funkciniai bei kokybės reikalavimai ir tiekėjo kvalifikacijai bei kompetencijai keliami reikalavimai. Rinkos tyrimo atlikti nereikia vykdant ypatingos skubos pirkimus ar kitais perkančiosios organizacijos vidaus dokumentuose nustatytais atvejais;
10.2. įvertinti pirkimo objekto skaidymo į dalis reikalingumą ir būtinumą, ypatingai atsižvelgiant į rinkos specifiką bei į tai, ar bus užtikrinta konkurencija ir tiekėjų nediskriminavimas, ar pirkimo objekto skaidymas galėtų paskatinti naujų rinkos dalyvių prisitraukimą, kokią tai daro įtaką konkretaus viešo pirkimo efektyvumui bei įvertinti (i) ar pirkimo objektas iš esmės yra dalus, ar  atvirkščiai – jis privalo būti vykdomas atskiromis procedūromis arba (ii) ar ir kaip reikėtų skaidyti pirkimą, kad būtų užtikrinta konkurencija. Objekto skaidymas neturi būti formalus, remiantis tik VPĮ 28 straipsniu;
10.3. pildo paraišką dėl pirkimo, reikalingą pirkimo procedūroms pradėti (kartu su paraiška pateikia sutarties projektą (jei rengiamas), techninę specifikaciją ir kitus dokumentus, reikalingus pirkimo procedūrai vykdyti). Jei pirkimo iniciatorius siūlo įsigyti prekių, paslaugų ir darbų, nesinaudodamas CPO.LT elektroniniu katalogu, tuomet paraiškoje pirkimo iniciatorius pateikia motyvuotą paaiškinimą neatlikti pirkimo naudojantis CPO.LT paslaugomis (pvz., nurodo esminius skirtumus tarp to, koks yra perkančiosios organizacijos poreikis, ir kas yra siūloma CPO.LT kataloge ir pan.). Motyvuoto paaiškinimo atlikti pirkimą nesinaudojant CPO.LT paslaugomis nereikia pateikti Aprašo 34 punkte nustatytu atveju; 
10.4.	rengia pirkimui reikalingą techninę specifikaciją (jeigu tokia rengiama) ir atsako už jos atitikimą Viešųjų pirkimų įstatymo nuostatoms;
10.5. rengia sutarties projektą (jeigu toks rengiamas);
10.6. tvarko dokumentus, susijusius su Viešųjų pirkimų įstatymo 10 straipsnyje nurodytais vidaus sandoriais, ir teikia informaciją apie sudarytus vidaus sandorius už pirkimų planavimą atsakingam asmeniui;
10.7. atlieka asmens, atsakingo už sutarties vykdymą, funkcijas, jeigu perkančiosios organizacijos direktorius įsakymu nepaskiria kito asmens, atsakingo už sutarties vykdymą;
10.8. rengia pirkimų sąrašą;
10.9. koordinuoja (organizuoja) perkančiosios organizacijos sudarytose pirkimo sutartyse numatytų jos įsipareigojimų vykdymą ir prižiūri pristatymo (atlikimo, teikimo) terminų bei prekių, paslaugų ir darbų atitiktį pirkimo sutartyse numatytiems kokybiniams ir kitiems reikalavimams laikymąsi;
10.10. įvertina, ar ketinamoms įsigyti prekėms, paslaugoms ar darbams taikytini aplinkos apsaugos kriterijai, energijos vartojimo efektyvumo reikalavimai;
10.11. atlieka kitas šiame apraše nustatytas funkcijas.
11. Pirkimo organizatorius atlieka šias funkcijas:
11.1. gavęs perkančiosios organizacijos ar CPO direktoriaus patvirtintą paraišką šio aprašo ir Mažos vertės pirkimų tvarkos aprašo nustatyta tvarka vykdo mažos vertės pirkimo procedūras; 
11.2. rengia pirkimo dokumentus Mažos vertės pirkimų tvarkos apraše numatytais atvejais;
11.3. pildydamas mažos vertės pirkimo apklausos pažymą, patikrina, ar pirkimo procedūros atliktos laikantis viešuosius pirkimus reglamentuojančiuose teisės aktuose nurodytus reikalavimus, taip pat, ar neviršyta pirkimui skirta lėšų suma, nurodyta paraiškoje dėl pirkimo ir teikia ją derinti Buhalterinės apskaitos skyriui, Viešųjų pirkimų skyriui, bei tvirtinti perkančiosios organizacijos ar CPO direktoriui; 
11.4. pagal Viešųjų pirkimų tarnybos direktoriaus patvirtintas formas ir reikalavimus rengia ir jai teikia Viešųjų pirkimų įstatymo 30–34, 96 straipsniuose nurodytą informaciją (išskyrus Viešųjų pirkimų įstatymo 96 straipsnio 2 dalies 2 punkte numatytą ataskaitą);
11.5. atlieka kitas šiame apraše nustatytas funkcijas.
12. Už pirkimų planavimą, organizavimą ir organizavimo priežiūrą atsakingas Viešųjų pirkimų skyrius:
12.1. rengia perkančiosios organizacijos einamųjų biudžetinių metų pirkimų planą;
12.2. pagal perkančiosios organizacijos vadovo patvirtintą pirkimų planą rengia perkančiosios organizacijos pirkimų suvestinę ir ją ne vėliau negu iki einamųjų biudžetinių metų kovo 15 d., o patikslinus pirkimų planą – nedelsdamas, atlieka pakeitimus pirkimų suvestinėje, bet ne rečiau kaip kartą per ketvirtį;
12.3. CVP IS pildo Viešųjų pirkimų įstatymo 96 straipsnio 2 dalies 2 punkte nurodytą, visų per kalendorinius metus sudarytų pirkimo sutarčių, ataskaitą.
12.4. atlieka nuolatinę teisės aktų, reglamentuojančių pirkimus, ir jų pakeitimų stebėseną;
12.5. rengia pirkimų organizavimo tvarkos aprašą ir kitus su pirkimais susijusius vidaus teisės aktus;
12.6. tikrina perkančiosios organizacijos vidaus teisės aktų, susijusių su pirkimais, tarp jų ir Perkančiosios organizacijos pirkimų organizavimo tvarkos aprašo, atitiktį galiojantiems teisės aktams ir, esant poreikiui, rengia jų pakeitimus, perkančiosios organizacijos direktoriaus nustatyta tvarka juos derina ir teikia tvirtinti perkančiosios organizacijos direktoriui;
12.7. vykdo kitų perkančiosios organizacijos teisės aktų (pirkimų suvestinės, pirkimų ataskaitos ir kt.), privalomų skelbti Viešųjų pirkimų įstatyme nustatyta tvarka, paskelbimą ir priežiūrą;
12.8. pateikia ataskaitas vadovaudamasis Viešųjų pirkimų įstatymo 10 straipsnio 3 dalies 4 punkte, 82 straipsnio 8 dalyje ir 96 straipsnio nustatyta tvarka;
12.9.  priėmus sprendimą, kad tiekėjas pirkimo sutartyje nustatytą esminę pirkimo sutarties sąlygą pažeidė ir dėl to yra nutraukiama sutartis arba, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais ir dėl to jam buvo pritaikyta sutartyje nustatyta sankcija – įtraukia tiekėją į nepatikimų tiekėjų sąrašą.
13. Už pirkimų vykdymą naudojantis CPO LT elektroniniu katalogu atsakingas asmuo vykdo šias funkcijas:
13.1. prekių, paslaugų ar darbų poreikio formavimo etape, kreipiantis pirkimų iniciatoriui, derina galimybę prekes, paslaugas ar darbus įsigyti naudojantis CPO LT elektroniniu katalogu;
13.2. derina pirkimo iniciatoriaus pateiktą siūlymą pirkimą vykdyti naudojantis CPO LT elektroniniu katalogu, kai jame siūlomos prekės, paslaugos ar darbai atitinka pirkimo iniciatoriaus suformuotus poreikius ir pirkimas negali būti atliktas efektyvesniu būdu racionaliai naudojant lėšas, arba motyvus atlikti pirkimą nesinaudojant elektroniniu katalogu;
13.3. perkančiosios organizacijos vadovo pavedimu tiesiogiai vykdo prekių, paslaugų ar darbų pirkimus naudodamasis CPO LT elektroniniu katalogu.

III SKYRIUS

PIRKIMŲ PLANAVIMAS, PLANO SUDARYMAS IR KEITIMAS (ADMINISTRACIJOS POREIKIAMS)
 
14. Pirkimų iniciatoriai ne vėliau kaip iki kiekvienų kalendorinių metų sausio 31 d. Viešųjų pirkimų valdymo sistemos priemonėmis turi pateikti informaciją apie poreikį įsigyti prekių, paslaugų ar darbų einamaisiais kalendoriniais metais. Jeigu nėra žinomos informacijos apie poreikį įsigyti prekių, paslaugų ar darbų einamaisiais kalendoriniais metais, poreikiai teikiami tik dėl žinomų prekių, paslaugų ar darbų, kuriuos ketinama pradėti vykdyti iki einamųjų kalendorinių metų pirkimų plano patvirtinimo. Kiekviena pirkimų poreikio eilutė Viešųjų pirkimų valdymo sistemoje derinama su Finansų ir investicijų bei Viešųjų pirkimų skyriais ir tvirtinama CPO direktoriaus.
15. Prieš pateikdamas Pirkimų valdymo sistemos priemonėmis informaciją apie poreikį įsigyti prekių, paslaugų ar darbų, pirkimų iniciatorius, vadovaudamasis Numatomos viešojo pirkimo ir pirkimo vertės skaičiavimo metodika, patvirtinta Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl Numatomos viešojo pirkimo ir pirkimo vertės skaičiavimo metodikos patvirtinimo“ (toliau – Metodika), savarankiškai nustato pirkimo vertę. Pirkimo vertė nustatoma remiantis skaičiuojamosiomis kainomis, panašių pirkimų praktika, rinkos ir kitais tyrimais. Už nustatytą pirkimo vertę ir kitos per Pirkimų valdymo sistemą pateiktos informacijos teisingumą atsako pirkimų iniciatorius.
16. Pagal pirkimų iniciatorių pateiktą poreikį, bendrą Alytaus rajono savivaldybės administracijos planuojamų atlikti einamaisiais kalendoriniais metais pirkimų planą rengia Viešųjų pirkimų skyrius ir teikia tvirtinti Alytaus rajono savivaldybės administracijos direktoriui bei pagal Viešųjų pirkimų tarnybos nustatytus reikalavimus ir tvarką CVP IS paskelbia planuojamų atlikti pirkimų suvestinę ne vėliau negu iki einamųjų kalendorinių metų kovo 15 d.. Alytaus rajono savivaldybės administracijos planuojamų atlikti einamaisiais kalendoriniais metais pirkimų planas rengiamas Pirkimų valdymo sistemoje ir susideda iš pirkimo poreikių eilučių.
17. Alytaus rajono savivaldybės administracijos vadovui patvirtinus Pirkimų planą, už pirkimų planavimą, organizavimą ir pirkimų organizavimo priežiūrą atsakingas asmuo (-enys) eksportuoja patvirtinto Metinio pirkimų plano planuojamų pirkimų suvestinę ir skelbia ją CVP IS. Pirkimų suvestinė, jos pakeitimai rengiami ir skelbiami vadovaujantis Informacijos viešinimo centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“.
18. Pirkimų planai ir jų pakeitimai saugomi Pirkimų valdymo sistemoje ir (ar) elektroninėje dokumentų valdymo sistemoje. Pirkimų iniciatoriai ne rečiau kaip kas ketvirtį turi peržiūrėti patvirtintą pirkimų planą ir įvertinti jame pateiktos informacijos aktualumą.
19. Pirkimų planas peržiūrimas ir jo pakeitimai tvirtinami Alytaus rajono savivaldybės administracijos direktoriaus ne rečiau kaip kas ketvirtį.

IV SKYRIUS

PIRKIMŲ PLANAVIMAS (PERKANČIOSIOMS ORGANIZACIJOMS)

20. Perkančiosios organizacijos reikmėms reikalingų pirkti prekių, paslaugų ar darbų poreikį planuoja atitinkamos Perkančiosios organizacijos vadovas, kuris už pirkimų planavimą, organizavimą ir organizavimo priežiūrą atsakingam darbuotojui ne vėliau kaip iki einamųjų kalendorinių metų gruodžio 20 dienos turi pateikti raštu informaciją apie poreikį įsigyti prekių, paslaugų ar darbų ateinančiais kalendoriniais metais. Už pateiktos informacijos teisingumą yra atsakinga informaciją teikianti Perkančioji organizacija.
21. Siekiant užtikrinti Perkančiosios organizacijos efektyvų pirkimų planavimą bei kontrolę, užpildyta pirkimo poreikio pateikimo forma turi būti teikiama vizuoti Perkančiosios organizacijos vadovui. Poreikio pateikimo forma gali būti teikiama vizuoti ir kitiems susijusiems asmenims.
22. CPO ne vėliau kaip per 20 kalendorinių dienų nuo Aprašo 21 punkte nurodytos informacijos gavimo, pagal gautą informaciją, įvertina ar pirkimai gali būti atliekami iš centrinės perkančiosios organizacijos, kaip nurodyta Viešųjų pirkimų įstatymo 82 straipsnyje, ar pirkimo objektui taikomi aplinkosaugos, socialiniai kriterijai, taip pat, nustatydama pirkimo inicijavimo terminą, pirkimo pradžią ir pirkimo būdą, įvertina, neatsižvelgiant į planuojamo atlikti pirkimo vertę, savivaldybės kontroliuojamų (valdomų) skirtingų perkančiųjų organizacijų panašių pirkimų apjungimo galimybę prie kiekvienos pirkimo plano eilutės nurodant pirkimo tipą (centralizuotas arba decentralizuotas pirkimas).
23. Prieš pateikdamas informaciją apie poreikį įsigyti prekių, paslaugų ar darbų, Pirkimų iniciatorius, vadovaudamasis Numatomos viešojo pirkimo ir pirkimo vertės skaičiavimo metodika, patvirtinta Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl Numatomos viešojo pirkimo ir pirkimo vertės skaičiavimo metodikos patvirtinimo“ (toliau – Metodika), turi remdamasis skaičiuojamosiomis kainomis, panašių pirkimų praktika, rinkos ir kitais tyrimais savarankiškai, be CPO veiksmų, nustatyti pirkimo vertę. Už nustatytą pirkimo vertę, taip pat už kitos pateiktos informacijos teisingumą yra atsakingas tik Pirkimų iniciatorius.
24. Kiekvienos Perkančiosios organizacijos pirkimų planą su CPO derina Perkančiosios organizacijos už pirkimų planavimą atsakingas darbuotojas ir tvirtina Perkančiosios organizacijos vadovas.
25. Patvirtinus metinį Pirkimų planą ar jo pakeitimą, Už pirkimų planavimą, organizavimą ir pirkimų organizavimo priežiūrą atsakingas darbuotojas (-ai) skelbia pirkimų plano suvestinę arba pakeitimų suvestinę Viešųjų pirkimų įstatyme nustatyta tvarka.

V SKYRIUS
BENDRA PIRKIMŲ ORGANIZAVIMO IR INICIAVIMO TVARKA

26. Pirkimų procedūras perkančiojoje organizacijoje atlieka komisija (-ojos) ir pirkimų organizatorius (-iai). Komisija (-os) ir pirkimų organizatorius (-iai) yra atskaitingi perkančiosios organizacijos direktoriui ir vykdo tik raštiškas jo užduotis.
27. Pirkimo organizatorius (-iai):
27.1 mažos vertės centralizuoto pirkimo procedūras gali atlikti, kai prekių, paslaugų ir darbų vertė neviršija Viešųjų pirkimų įstatymo 4 straipsnio 3 dalyje nurodytų verčių be PVM arba jei atliekami pirkimai nurodyti Mažos vertės pirkimų tvarkos aprašo 21.2.3, 21.2.5, 21.2.8, 21.2.9, 21.2.11–21.2.15, 21.2.19–21.2.21 papunkčiuose nustatytais atvejais, pirkimus vykdant neskelbiamos apklausos būdu, neatsižvelgiant į sutarties vertę, bet neviršijant mažos vertės pirkimo ribos bei Viešųjų pirkimų įstatymo 5 straipsnio 9 dalyje nurodytus pirkimus. 
27.2. mažos vertės decentralizuoto pirkimo procedūras gali atlikti, kai prekių, paslaugų ar darbų pirkimo sutarties vertė neviršija ar lygi 15 000 Eur (penkiolika tūkstančių eurų) be PVM arba kai atliekami pirkimai nurodyti Mažos vertės pirkimų tvarkos aprašo 21.2.2–21.2.21 papunkčiuose nustatytais atvejais, pirkimus vykdant neskelbiamos apklausos būdu, neatsižvelgiant į sutarties vertę, bet neviršijant mažos vertės pirkimo ribos. Pirkimo procedūras atlieka šio Aprašo VI skyriuje nustatyta tvarka.
27.3. vykdyti prekių, paslaugų ar darbų pirkimus naudojantis CPO elektroniniu katalogu, atnaujinto varžymosi atveju, nepriklausomai nuo jų vertės.
28. Perkančiojoje organizacijoje pirkimams organizuoti ir atlikti yra sudaroma (mažos vertės pirkimų atveju – gali būti sudaroma) Nuolatinė viešojo pirkimo komisija. Viešojo pirkimo komisijos funkcijos nustatomos Viešojo pirkimo komisijos darbo reglamente. Sudarant Viešojo pirkimo komisiją ir nustatant jos funkcijas, vadovaujamasi  Viešųjų pirkimų tarnybos patvirtintomis, Viešojo pirkimo komisijos sudarymo ir jos veiklos organizavimo gairės.
29. Viešojo pirkimo komisija, sudaryta perkančiosios organizacijos direktoriaus įsakymu, yra nuolatinai veikianti komisija ir atlieka supaprastintų pirkimų, išskyrus mažos vertės pirkimus, ir tarptautinių pirkimų procedūras.
30. Jei sudaroma Mažos vertės pirkimų komisija, ji atlieka mažos vertės pirkimų procedūras, kai prekių, paslaugų ir darbų vertė neviršija Viešųjų pirkimų įstatymo 4 straipsnio 3 dalyje nurodytų verčių be PVM. Mažos vertės pirkimų komisija taip pat gali atlikti Viešųjų pirkimų įstatymo 5 straipsnio 9 dalyje nurodytus pirkimus.
31. Perkančiosios organizacijos direktorius turi teisę priimti sprendimą pavesti mažos vertės pirkimą vykdyti pirkimų organizatoriui ar komisijai, neatsižvelgdamas į Aprašo 28 ir 31 punktuose nustatytas aplinkybes, nurodydamas argumentus dėl tokio sprendimo priėmimo.
32. Komisija vykdo visas pirkimo procedūras, vadovaudamasi Viešųjų pirkimo įstatymo ir/ ar Mažos vertės pirkimų tvarkos aprašu ir šio Aprašo nustatyta tvarka pagal komisijai suteiktus įgaliojimus. Jos sprendimai įforminami protokolu ir registruojami Komisijos protokolų registre.
33. Pirkimų organizatoriai vykdo visas pirkimo procedūras, vadovaudamiesi Mažos vertės pirkimų tvarkos aprašu ir šio Aprašo nustatyta tvarka. 
34. Pirkimo procedūros prasideda, kai Viešųjų pirkimų tarnyba paskelbia skelbimą apie pirkimą CVP IS, o kai pirkimas atliekamas neskelbiamos apklausos būdu – perkančioji organizacija kreipiasi į tiekėją (tiekėjus) prašydama pateikti pasiūlymą (pasiūlymus).
35. Pirkimo procedūros baigiasi, kai:
36.1. sudaroma pirkimo sutartis ir pateikiamas sutarties įvykdymo užtikrinimas, jei jo buvo prašoma, arba sudaroma preliminarioji sutartis;
36.2. atmetami visi pasiūlymai;
36.3. nutraukiamos pirkimo procedūros (kai Pirkimo procedūrų vykdymo metu atsirado aplinkybės, kurių negalima buvo numatyti, kai perkamas objektas tapo nereikalingas, kai nebėra lėšų už jį sumokėti, kai iš esmės keičiamos pirkimo sąlygos bei pažeisti VPĮ principai ir pan.);
36.4. per nustatytą terminą nepateikiamas nei vienas pasiūlymas;
36.5. baigiasi pasiūlymų galiojimo laikas ir pirkimo sutartis ar preliminarioji sutartis nesudaroma dėl priežasčių, kurios priklauso nuo tiekėjų;
36.6. visi tiekėjai atšaukia savo pasiūlymus ar atsisako sudaryti pirkimo sutartį.
37. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties (preliminariosios sutarties) sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. Pirkimo procedūrų vykdymo metu atsiradus aplinkybėms, kurių negalima buvo numatyti, ar kitoms aplinkybėms, kurioms esant tik perkančiosios organizacijos direktorius gali priimti sprendimą (išskyrus komisijos darbo reglamente nustatytus atvejus, kai sprendimą gali priimti komisija). Kai sprendimą dėl nutraukimo priima perkančiosios organizacijos direktorius, komisijos narys ar pirkimo organizatorius apie tai informuoja perkančiosios organizacijos direktorių ir nurodo motyvus, dėl ko turi būti nutrauktos pirkimo procedūros. Nutraukiant pirkimo procedūras Perkančiosios organizacijos valia, CPO nevertina Perkančiosios organizacijos sprendimo dėl pirkimo nutraukimo pagrįstumo aplinkybių. CPO vykdo tik formaliuosius techninius pirkimo nutraukimo veiksmus.  
38. Perkančioji organizacija privalo įsigyti prekių, paslaugų ir darbų iš CPO LT elektroninio katalogo, CPO arba per ją ar per CPO, jeigu Lietuvos Respublikoje veikiančios CPO LT ar CPO siūlomos prekės ar paslaugos, per sukurtą dinaminę pirkimų sistemą ar sudarytą preliminariąją sutartį galimos įsigyti prekės, paslaugos ar darbai atitinka perkančiosios organizacijos poreikius ir perkančioji organizacija negali prekių, paslaugų ar darbų įsigyti efektyvesniu būdu racionaliai naudodama tam skirtas lėšas. Komisija pirkimams, vykdomiems per CPO LT elektroninį katalogą, nesudaroma.
39. Aprašo 39 punkte numatytos pareigos įsigyti prekių, paslaugų ir darbų per CPO ir per CPO LT elektroninį katalogą gali būti nesilaikoma, kai atliekant neskelbiamą pirkimą planuojama sutarties vertė yra iki 15 000,00 Eur be PVM arba jai yra lygi.
40. Pirkimas pradedamas vykdyti tik tada, kai pirkimo poreikis patvirtinamas Viešųjų pirkimų valdymo sistemoje.
41. Pirkimų iniciatorius turi įvertinti viešojo pirkimo procedūrų trukmę, todėl pirkimo procedūras turi pradėti kaip galima anksčiau. Pirkimų iniciatorius yra atsakingas už tai, kad pirkimų plane (poreikių suvestinėje) numatytas pirkimas būtų inicijuotas laiku.
42. Pirkimo iniciatorius, norėdamas inicijuoti planuojamų vykdyti einamaisiais kalendoriniais metais Pirkimų plane (poreikių suvestinėje) esantį pirkimą, turi užpildyti viešojo pirkimo paraiškos formą Pirkimų valdymo sistemoje, tuo atveju, kai pirkimą inicijuoja struktūrinio padalinio specialistas ir paraiškos formą pagal šio Aprašo 3 priedą, tuo atveju, kai pirkimą inicijuoja Perkančiųjų organizacijų atstovas (toliau – pirkimo paraiška) ir privalo nurodyti reikalingą pirkimui vykdyti informaciją. Prie pirkimo paraiškos turi būti pridėti šie dokumentai/ informacija (šie dokumentai gali būti nepridedami, kai Apraše nustatytais atvejais tiekėjai apklausiami žodžiu):
42.1. pirkimo techninės specifikacijos projektas (pateikiamas atskiras dokumentas laisva forma);
42.2. pagrindinės pirkimo sutarties sąlygos arba Perkančiosios organizacijos parengtas pirkimo sutarties projektas;
42.3. tiekėjų kvalifikacijos reikalavimai, jeigu jie tikrinami;
42.4. tiekėjų pasiūlymų vertinimo kriterijai, parametrai ir jų vertinimo tvarka, tais atvejais, kai pasirenkamas kainos ar sąnaudų ir kokybės santykio arba sąnaudų vertinimo kriterijus;
42.5. pagrindimas, kodėl Pirkimo iniciatorius tarptautinio pirkimo neskaido į dalis, kaip numatyta Viešųjų pirkimų įstatymo 28 straipsnio 2 dalyje (pagrindimą Pirkimo iniciatorius pateikia Pirkimo paraiškoje);
42.6. kiti su pirkimo objektu susiję dokumentai.
43. Perkančioji organizacija yra atsakinga už pirkimo paraiškoje ir kituose Aprašo 43 punkte nurodytuose dokumentuose pateiktos informacijos teisingumą, teisėtumą, pagrįstumą, objektyvumą ir atitikimą Viešųjų pirkimų įstatymo bei kitų viešuosius pirkimus reguliuojančių teisės aktų reikalavimams.
44. Pirkimo paraiška (kartu su sutarties projektu ir kitais reikalingais pirkimui vykdyti dokumentais) turi būti pildoma Pirkimų valdymo sistemoje pirkimų iniciatoriaus ir suderinta su paraišką teikiančio struktūrinio padalinio vadovu (jei iniciatorius nėra struktūrinio padalinio vadovas (jei iniciatorius yra ir struktūrinio padalinio vadovas, tai derinti nereikia)), Buhalterinės apskaitos skyriumi ir Viešųjų pirkimų skyriumi. Suderinta pirkimo paraiška tvirtinama CPO direktoriaus;
45. Centralizuoto pirkimo atveju, kai pirkimo paraišką pildo perkančioji organizacija – pildoma pirkimų iniciatoriaus ir suderinta su paraišką teikiančios Perkančiosios organizacijos direktoriumi (jei iniciatorius nėra Perkančiosios organizacijos direktorius (jei iniciatorius yra ir Perkančiosios organizacijos direktorius, tai derinti nereikia)), su CPO Buhalterinės apskaitos skyriumi ir Perkančiosios organizacijos direktoriaus įsakymu paskirtu valstybės tarnautoju ar darbuotoju atsakingu už suvestinės sudarymą. Paraiškos derinti nereikia su CPO direktoriumi, jeigu centralizuotą pirkimą inicijuoja Alytaus rajono savivaldybės administracijos darbuotojas (tokiu atveju pakanka CPO direktoriaus sprendimo vykdyti pirkimą (tvirtinti paraišką)). Suderinta pirkimo paraiška teikiama CPO direktoriui sprendimui dėl pirkimo vykdymo priimti. 
46. Pirkimo dokumentus pagal pateiktą Pirkimo paraišką ir su ja pateiktais dokumentais rengia Komisija arba Pirkimų organizatorius, tai yra, konkretų pirkimą vykdantis subjektas. Pirkimo dokumentai rengiami laikantis Viešųjų pirkimų įstatymo, kitų įstatymų ir teisės aktų reikalavimų.
47. Komisija gali priimti sprendimą dėl išankstinio pirkimo techninės specifikacijos projekto paskelbimo CVP IS. Tais atvejais, kai pirkimą vykdo Pirkimų organizatorius, jis gali priimti sprendimą dėl techninės specifikacijos projekto išankstinio paskelbimo. 
48. Viešųjų pirkimų skyrius ar Perkančiosios organizacijos direktoriaus įsakymu paskirtas valstybės tarnautojas ar darbuotojas atsakingas už suvestinės sudarymą:
48.1. derindamas paraišką dėl pirkimo, jei pirkimas yra įtrauktas į pirkimų planą, patikrina, ar paraiškoje nurodyta informacija yra teisinga; 
48.2. CPO ar Perkančiosios organizacijos direktorius, gavęs suderintą paraišką, patvirtinęs ją priima vieną iš sprendimų:
48.3. paveda atlikti pirkimą jau sudarytai komisijai ar pirkimų organizatoriui arba suformuoti naują Viešojo pirkimo komisiją, patvirtinti jos sudėtį ir pavesti jai atlikti pirkimo procedūras; 
48.4. pavesti už pirkimų vykdymą naudojantis CPO LT elektroniniu katalogu atsakingam asmeniui atlikti pirkimą; 
48.5. įgalioja kitą perkančiąją organizaciją atlikti pirkimo procedūras iki pirkimo sutarties sudarymo, nustatęs jai užduotis ir suteikus visus įgaliojimus vykdyti tas užduotis.
49. CPO ar Perkančiosios organizacijos direktoriui priėmus sprendimą pavesti pirkimo procedūras atlikti Pirkimo organizatoriui, Pirkimo organizatorius:
49.1.  atlieka mažos vertės pirkimo procedūras Mažos vertės pirkimų tvarkos apraše numatytais būdais ir tvarka;
49.2. jei vykdomas skelbiamas pirkimas, CPO ar perkančiosios organizacijos direktoriui patvirtinus pirkimo dokumentus, pirkimo dokumentus kartu su skelbimu apie pirkimą skelbia CVP IS;
49.3. jei vykdomas neskelbiamas pirkimas raštu, CPO ar perkančiosios organizacijos direktoriui patvirtinus pirkimo dokumentus, pirkimo dokumentus kartu su kvietimu apie pirkimą siunčia tiekėjams;
49.4. šio Aprašo 59.1.2 punkte nustatytais atvejais pildo mažos vertės pirkimo pažymą.
50. CPO ar Perkančiosios organizacijos direktoriui priėmus sprendimą pavesti pirkimo procedūras atlikti Viešojo pirkimo komisijai, ji:
50.1. parenka pirkimo būdą;
50.2. parengia pirkimo dokumentus ir juos patvirtina;
50.3. jei vykdomas skelbiamas pirkimas, komisijai patvirtinus pirkimo dokumentus, CVP IS skelbia Viešųjų pirkimų skyrius Viešųjų pirkimų įstatymo 30–34 straipsniuose nustatyta tvarka.
54. CPO ar Perkančiosios organizacijos direktorius iki pirkimo pradžios pirkimo organizatoriui gali pavesti paskelbti CVP IS pirkimų iniciatoriaus parengtą pirkimo techninės specifikacijos projektą. Jeigu techninės specifikacijos projektas paskelbtas ir gauta pastabų, tuomet pirkimų iniciatorius nagrinėja gautas pastabas dėl pirkimo techninės specifikacijos projekto, įvertina pateiktų pastabų ir pasiūlymų svarbą, atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams ir raštu (el. paštu) parengia atsakymą tiekėjams dėl gautų pastabų/ pasiūlymų. Šį pirkimo iniciatoriaus parengtą atsakymą Pirkimo organizatorius paskelbia CVP IS iki pirkimo procedūros pradžios.

VI SKYRIUS
DECENTRALIZUOTŲ PIRKIMŲ VYKDYMO YPATUMAI

55. Decentralizuotus pirkimus vykdo    CPO direktoriaus paskirtas Pirkimų organizatorius.
56. Decentralizuoto pirkimo neskelbiama apklausos procedūra atliekama apklausiant pasirinktą skaičių tiekėjų. 
57. Apklausti 1 (vieną) tiekėją visais atvejais galima: 
57.1. kai planuojamos sudaryti prekių, paslaugų ir darbų sutarties vertė mažesnė arba lygi 15000 Eur (penkiolika tūkstančių eurų) be PVM; 
57.2. Mažos vertės pirkimų tvarkos aprašo 21.2.3, 21.2.5, 21.2.7–21.2.21 punktuose nustatytais atvejais, neatsižvelgiant į sutarties vertę, bet neviršijant mažos vertės pirkimo ribos.
58. Atliekant mažos vertės decentralizuotą pirkimą neskelbiamos apklausos būdu, tiekėjai apklausiami žodžiu arba raštu. 
59. Mažos vertės pirkimo, atliekamo neskelbiamos apklausos būdu, atveju turi būti rengiami šie pirkimo ir su pirkimu susiję dokumentai:
59.1. kai pirkimas atliekamas žodžiu:
58.1.1.Pirkimo paraiška pildoma Viešųjų pirkimų valdymo sistemoje;
59.1.2. tiekėjų apklausos pažyma pildoma Viešųjų pirkimų valdymo sistemoje. Mažos vertės pirkimo pažyma derinama su Buhalterinės apskaitos skyriumi, Viešųjų pirkimų skyriumi ir tvirtinama CPO direktoriaus;
59.1.3. pirkimo sutarties projektas (jeigu sutartis sudaroma raštu);
59.1.4. kiti pirkimo dokumentai (pvz., prašymas tiekėjui pagrįsti neįprastai mažą pasiūlymo kainą (derybų atveju – galutinę kainą) ir kiti dokumentai, jeigu pagal viešuosius pirkimus reguliuojančių teisės aktų reikalavimus juos reikalaujama parengti raštu);
59.2. kai pirkimas atliekamas raštu:
59.2.1. Pirkimo paraiška pildoma Viešųjų pirkimų valdymo sistemoje;
59.2.3. kvietimas tiekėjams pateikti pasiūlymą (pirkimo sąlygos);
59.2.4. pirkimo sutarties projektas (jeigu sutartis sudaroma raštu);
59.2.5. kiti pirkimo dokumentai (pirkimo dokumentų paaiškinimai, pranešimai tiekėjams, prašymas tiekėjui pagrįsti neįprastai mažą pasiūlymo kainą (derybų atveju – galutinę kainą) ir kiti dokumentai, kuriuos pagal viešuosius pirkimus reguliuojančių teisės aktų reikalavimus būtina parengti raštu).
60. Kai mažos vertės pirkimas atliekamas neskelbiamos apklausos būdu, tiekėjams turi būti pateikiama ši informacija:
60.1. pageidaujamos pirkimo objekto savybės ir svarbiausios pirkimo sutarties sąlygos;
60.2. pagal kokį kriterijų bus išrenkamas ekonomiškai naudingiausias pasiūlymas. Pasirenkamas vienas iš Viešųjų pirkimų įstatymo 55 straipsnio 1 dalyje nustatytų pasiūlymo vertinimo kriterijų;
60.3. kokias savo siūlomų prekių, paslaugų ar darbų charakteristikas turi nurodyti tiekėjas, kokiomis priemonėmis ir iki kada jis turi pateikti pasiūlymą;
60.4. kaip bus informuojamas apklausiamas tiekėjas apie sprendimą sudaryti pirkimo sutartį.
61. Apklausiant žodžiu su tiekėjais bendraujama telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą.
62. Apklausiant raštu kvietimas tiekėjams pateikiamas paštu, elektroniniu paštu ar CVP IS priemonėmis, Mažos vertės pirkimų tvarkos apraše nustatytais atvejais – tik CVP IS priemonėmis, nustačius protingą terminą pasiūlymams pateikti. Pasiūlymus raštu gali būti prašoma pateikti elektroniniu paštu, CVP IS priemonėmis ar vokuose, Mažos vertės pirkimų tvarkos apraše nustatytais atvejais – tik CVP IS priemonėmis. Tame pačiame pirkime dalyvaujantys tiekėjai turi būti apklausiami ta pačia forma. Jeigu kvietimas tiekėjams pateikiamas elektroniniu paštu, kartu su kitais pirkimo dokumentais turi būti saugomas elektroninio laiško išrašas, patvirtinantis, kuriems tiekėjams buvo išsiųstas kvietimas.
63. Pirkimų organizatorius pirkimus pagal Viešųjų pirkimų įstatymo 82 straipsnio 2 dalį vykdo CPO LT elektroninio katalogo priemonėmis.

VIi SKYRIUS
 CENTRALIZUOTŲ PIRKIMŲ VYKDYMO YPATUMAI

64.Centralizuoti pirkimai organizuojami vadovaujantis šiuo Aprašu. 
65. Centralizuotų viešųjų pirkimų (prekių, paslaugų ar darbų) poreikį planuoja struktūrinis padalinys, jo vadovas (arba asmuo, atsakingas už pirkimų planavimą tame padalinyje) ar į struktūrinį padalinį neįeinantis valstybės tarnautojas, kurių reguliavimo sričiai priskirti juridiniai asmenys, kuriems perkamos prekės, paslaugos ar darbai. Jeigu planuojamas centralizuotas pirkimas, jungiantis kelių struktūrinių padalinių reguliavimo sričiai priskirtus juridinius asmenis, tokius pirkimus planuoja struktūrinis padalinys, jo vadovas (arba asmuo, atsakingas už pirkimų planavimą tame padalinyje) ar į struktūrinį padalinį neįeinantis valstybės tarnautojas, kurių planuojamo pirkimo apimtys (kiekiai) yra didžiausios.
66. Pasirašydamos Sutartis su CPO, Perkančiosios organizacijos paveda CPO atlikti centralizuotų prekių, paslaugų ir (ar) darbų pirkimų procedūras. 
67. Atlikdama pirkimo procedūras CPO:
67.1. esant poreikiui, konsultuoja Perkančiąsias organizacijas dėl pirkimo procedūrų, pirkimo objekto techninės specifikacijos, tiekėjams keliamų pašalinimo pagrindų bei kvalifikacijos reikalavimų, pirkimo sutarties sąlygų ir kitų pirkimui atlikti reikalingų dokumentų parengimo, o taip pat ir kitais su pirkimu susijusiais klausimais;
67.2. atlieka pirkimo procedūras iki pirkimo sutarties ar preliminariosios sutarties sudarymo;
67.3. paskelbia laimėjusio dalyvio pasiūlymą, sudarytą (-as) viešojo pirkimo sutartį (-is), preliminariąją sutartį ir jų pakeitimus CVP IS, kaip numatyta Viešųjų pirkimų įstatymo 86 straipsnio 9 dalyje. 
68. Perkančioji organizacija, siekdama inicijuoti pirkimo procedūras, CPO pateikia užpildytą ir šios Perkančiosios organizacijos vadovo ar jo įgalioto asmens suderintą Pirkimo paraišką (toliau – Pirkimo paraiška) pagal Aprašo 3 priedą. CPO pirkimo procedūras pradeda tik tuomet, jei yra pateikta visa, Pirkimo paraiškoje reikalaujama informacija. 
69. Įvertinusi Pirkimo paraišką bei prie jos pridėtus dokumentus ir nustačiusi, kad pateikta informacija neatitinka Viešųjų pirkimų įstatymo ar kitų teisės aktų reikalavimų arba yra kitų esminių pateiktos informacijos netikslumų, CPO ne vėliau kaip per 15 dienų grąžina Pirkimo paraišką patikslinti Perkančiajai organizacijai, nurodydama, kokie netikslumai ar prieštaravimai (toliau – pastabos) yra taisytini. Esant poreikiui, CPO arba Perkančioji organizacija organizuoja susitikimą ar nuotolines konsultacijas, nurodytoms pastaboms aptarti.
[bookmark: _Hlk120170935][bookmark: _Hlk120171177]70. Perkančioji organizacija ne vėliau kaip per 5 darbo dienas nuo pastabų gavimo, patikslina Pirkimo paraišką ir pakartotinai pateikia ją CPO. Jei patikslinta Pirkimo paraiška neatitinka Viešųjų pirkimų įstatymo ar kitų teisės aktų reikalavimų arba yra kitų esminių pateiktos informacijos netikslumų, CPO grąžina Pirkimo paraišką Perkančiajai organizacijai šio Aprašo 61 punkte nustatyta tvarka.
71. Pirkimo paraiška ir susiję dokumentai (jeigu reikia jos papildymai ir patikslinimai), CPO turi būti pateikti ne vėliau kaip prieš:
71.1. 90 kalendorinių dienų iki planuojamo pirkimo sutarties pasirašymo, kai pagal Viešųjų pirkimų įstatymo nuostatas turi būti atliekamas tarptautinis pirkimas;
71.2. 60 kalendorinių dienų iki planuojamo pirkimo sutarties pasirašymo, kai pagal Viešųjų pirkimų įstatymo nuostatas turi būti atliekamas supaprastintas pirkimas;
71.3. 30 kalendorinių dienų iki planuojamo pirkimo sutarties pasirašymo, kai pagal Viešųjų pirkimų įstatymo ir Mažos vertės pirkimų tvarkos aprašo nuostatas turi būti atliekamas supaprastintas mažos vertės pirkimas skelbiamos apklausos būdu.
72. Aprašo 71 punkte numatyti terminai netaikomi, kai Perkančioji organizacija inicijuoja pirkimo procedūras nesilaikydama planuojamo pirkimo inicijavimo datų. CPO kiekvienu atveju turi teisę įvertinti ir nustatyti tokio pirkimo pradžios datą. 
73. Jeigu dėl nenumatytų aplinkybių iškyla poreikis ypač skubiai vykdyti pirkimą, Perkančioji organizacija, apie tokio pirkimo vykdymą raštu informuoja CPO. Tokiu atveju Pirkimo paraiška gali būti pateikiama neatsižvelgiant į Aprašo 71 punkte nurodytus terminus. Viešųjų pirkimų įstatyme numatytais atvejais, kai viešasis pirkimas gali būti vykdomas skubiai, nenumatytas aplinkybes, dėl kurių atsirado poreikis vykdyti tokį pirkimą, šias aplinkybes Perkančioji organizacija nurodo Pirkimo paraiškoje.
74. CPO gali atsisakyti atlikti pirkimą, jeigu Pirkimo paraiškoje pateikta informacija neatitinka Viešųjų pirkimų įstatymo ar kitų teisės aktų reikalavimų. Tokiu atveju, CPO  grąžina Pirkimo paraišką Perkančiajai organizacijai, nurodydama tokio sprendimo motyvus.
75. Per Aprašo 71 punkte nustatytą terminą nesuderinus konkretaus Pirkimo užduoties, negavus visos tinkamam Pirkimo vykdymui būtinos informacijos arba paaiškėjus, kad pateikta informacija neatitinka Viešųjų pirkimų įstatymo ar kitų teisės aktų reikalavimų, yra neteisėta ir (ar) neteisinga, CPO turi teisę grąžinti Pirkimo paraišką Perkančiajai organizacijai, sustabdyti viešojo pirkimo procedūras, nukelti jų terminus ar nutraukti viešojo pirkimo procedūras. 
76. Perkančioji organizacija, kiekvienam pirkimui gali paskirti bei Pirkimo paraiškoje nurodyti atsakingą darbuotoją, kuris gerai išmano pirkimo objektą ir kuris, prireikus, galėtų dalyvauti pirkimo procedūrose eksperto / Komisijos nario teisėmis, turėtų teisę keisti, tikslinti Pirkimo paraiškoje (su ja pateikiamuose dokumentuose) nurodytą informaciją, duomenis ir pritarti atliekamiems koregavimams (toliau – Atsakingas darbuotojas). Atsakingas darbuotojas, pirkimo vykdymo metu teikia ekspertinę išvadą dėl Komisijos ar Pirkimų organizatoriaus suformuluotų klausimų, susijusių su pirkimo procedūrų vykdymu. 
77. Jeigu pirkime pasiūlymai yra vertinami pagal kainos ar sąnaudų ir kokybės santykį ir pasirinktos vertinti pasiūlymo techninės charakteristikos nėra kiekybiškai įvertinamos, Perkančioji organizacija turi pasiūlyti pagal pirkimo pobūdį reikalingą  ekspertų skaičių, kurie atliks ekspertinį techninio pasiūlymo vertinimą.
78. Perkančioji organizacija, sudariusi pirkimo sutartį, CVP IS paskyroje, paskelbia laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus CVP IS, Viešųjų pirkimų įstatymo 86 straipsnio 9 dalyje nustatyta tvarka. 

VIIi SKYRIUS
PIRKIMO SUTARČIŲ SUDARYMAS IR VYKDYMO KONTROLĖ

79. Sutartis žodžiu gali būti sudaroma tik tada, jeigu planuojamų įsigyti prekių, paslaugų ar darbų vertė neviršija Lietuvos Respublikos viešųjų pirkimų įstatymo 86 straipsnio 7 dalyje nustatytos vertės.
80. Galutinį pirkimo sutarties projektą pagal pirkimo dokumentuose pateiktą projektą arba pagrindines pirkimo sutarties sąlygas parengia pirkimo iniciatorius, suderina su struktūrinio padalinio vadovu, kuris inicijavo pirkimą, ir CPO Teisės, civilinės metrikacijos ir vidaus administravimo, Viešųjų pirkimų ir Buhalterinės apskaitos skyriais.
81. Suderintą pirkimo sutarties egzempliorių pasirašo CPO/perkančiosios organizacijos vadovas.
82. Pirkimo sutartyje privalo būti nurodytas (-i):
82.1. asmuo (-ys) atsakingas (-i) už sutarties vykdymą;
82.2. už sutarties (sutarties pakeitimų) paskelbimą CVP IS atsakingi Viešųjų pirkimų skyriaus valstybės tarnautojai ar darbuotojai, dirbantys pagal darbo sutartį, kurie paskirti perkančiosios organizacijos direktoriaus įsakymu.
83. Laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 15 dienų nuo pirkimo sutarties sudarymo ar jos sąlygų pakeitimo Viešųjų pirkimų skyrius skelbia Centrinėje viešųjų pirkimų informacinėje sistemoje, taip kaip numatyta Viešųjų pirkimų įstatymo 86 straipsnio 9 dalyje
84. Asmuo atsakingas už sutarčių (sutarčių pakeitimų) registravimą ne vėliau kaip per 5 darbo dienas po registracijos supažindina asmenį, atsakingą už sutarties paskelbimą su pasirašytomis sutartimis (sutarčių pakeitimais), o skyrius, atsakingas už sutarties paskelbimą  gavęs informaciją apie sudarytas pirkimo sutartis (sutarčių pakeitimus) ne vėliau kaip per 15 kalendorinių dienų nuo pirkimo sutarties ar preliminarios sutarties sudarymo (pakeitimo), bet ne vėliau nei iki pirmojo mokėjimo pagal sutartį pradžios Viešųjų pirkimų tarnybos nustatyta tvarka skelbia CVP IS.
85. Perkančiosios organizacijos vadovo paskirtas ir pirkimo sutartyje nurodytas darbuotojas, vadovaudamasis viešuosius pirkimus reglamentuojančių teisės aktų reikalavimais ir pirkimo sutarties nuostatomis, atlieka pirkimo sutarties vykdymo kontrolę, tikrindamas ir prižiūrėdamas:
85.1. kiekį ir kokybę;
85.2. kainą ir įkainius;
85.3. mokėjimus;
85.4. įsipareigojimų vykdymo terminus;
85.5. subtiekimą;
85.6. taikytinas netesybas;
85.7. pakeitimus;
85.8. galiojimą ir nutraukimą.
86. Už pirkimo sutarties vykdymą atsakingas pirkimo iniciatorius (toliau – už sutarties vykdymą atsakingas asmuo) ir Buhalterinės apskaitos skyrius:
86.1. Už sutarties vykdymą atsakingas asmuo:
86.1.1. nustatęs, kad perkančiajai organizacijai nėra naudinga pratęsti galiojančią pirkimo sutartį, einamųjų biudžetinių metų pabaigoje naująjį pirkimą įtraukia į ateinančių biudžetinių metų pirkimų poreikių sąrašą;
86.1.2. nustatęs, kad yra tikslinga pratęsti galiojančią pirkimo sutartį:
86.1.2.1. parengia susitarimo dėl pirkimo sutarties pratęsimo projektą;
86.1.2.2.  suderina susitarimo projektą su struktūrinio padalinio vadovu ir, jei taikoma, kitais už derinimą atsakingais asmenimis perkančiosios organizacijos Teisės, civilinės metrikacijos ir vidaus administravimo skyriumi.
86.1.3. atlikdamas pirkimo sutarties sąlygų keitimą, turi nustatyti, ar:
86.1.3.1. pirkimo sutarties sąlygų keitimo pasirinkimo galimybė buvo numatyta pirkimo sutartyje;
86.1.3.2. pakeitus pirkimo sutarties sąlygas nebus pažeisti pagrindiniai viešųjų pirkimų principai ir tikslai.
86.1.4. nustatęs, kad numatomų keisti nustatytų pirkimo sutarties sąlygų keitimas atitinka Viešųjų pirkimų įstatymo 89 straipsnyje nurodytus atvejus, parengia pirkimo sutarties pakeitimo projektą, suderina jį aprašo 86.1.2.2. punkte nustatyta tvarka ir teikia pasirašyti perkančiosios organizacijos direktoriui.
86.1.5. esant būtinumui, informuoja perkančiosios organizacijos direktorių apie pirkimo sutarties vykdymo eigą (pirkimo sutartis įvykdyta, ne visiškai įvykdyta ar nutraukta) ir teikia pasiūlymus dėl iškilusių problemų sprendimo;
86.1.6. kontroliuoja ir atsako už tai, kad pateiktų prekių, atliktų paslaugų ar darbų kiekis, apimtis ir kokybė, pateikimo ir atlikimo terminai atitiktų pirkimo sutarties sąlygas. Jei nustato, kad nesilaikoma terminų, skaičiuoja delspinigius ir / ar taiko baudas ar kitas sutarties užtikrinimo priemones, vadovaudamasis sutarties nuostatomis;
86.1.7. pasirašo teikiamus mokėti dokumentus (priėmimo aktus, perdavimo–priėmimo aktus, atliktų darbų pažymas ir pan., arba sąskaitas faktūras, jei kitų dokumentų nėra);
86.1.8. kontroliuoja, kad perkančiajai organizacijai pateiktose sąskaitose faktūrose kainos atitiktų pirkimo sutarties sąlygas;
86.1.9. rengia raginimų, pretenzijų kitai sutarties šaliai dėl sutarties vykdymo projektus.
86.2. Buhalterinės apskaitos skyrius atsakingas už sutarties vykdymo terminų kontrolę ir sutarties maksimalių verčių kontrolę, kad jos nebūtų viršijamos, t. y.:
86.2.1. likus ne mažiau kaip 3 mėnesiams iki Pirkimo sutarties vykdymo termino pabaigos, informuoja elektroniniu paštu ir / ar dokumentų valdymo sistema atitinkamą padalinį, kuris yra konkrečios Pirkimo sutarties iniciatorius (vykdytojas) apie artėjančią konkrečios sutarties vykdymo pabaigos datą;
86.2.2. periodiškai informuoja elektroniniu paštu ir / ar dokumentų valdymo sistema atitinkamą padalinį, kuris yra konkrečios Pirkimo sutarties iniciatorius (vykdytojas) tiek apie panaudotas pagal tą sutartį lėšas, tiek apie nepanaudotas lėšas.
87. Bendrų sutarčių, skirtų keliems struktūriniams padaliniams (toliau – bendra sutartis), vykdymas:
87.1. už sutarties, skirtos keliems struktūriniams padaliniams, vykdymą atsakingas pirkimo iniciatorius. Jis kontroliuoja bendrą sudaromos sutarties sumą ir atsako už tai, kad ši suma nebūtų viršyta, atsižvelgdamas į sąskaitų faktūrų sumas, kurias pateikė jis pats ar kiti šia sutartimi besinaudojantys struktūriniai padaliniai;
87.2. Perkančioji organizacija, struktūrinio padalinio valstybės tarnautojas ar darbuotojas, dirbantis pagal darbo sutartį, kuri ar kuris naudojasi bendra sutartimi, yra atsakinga (-as) už tinkamą naudojimąsi šia sutartimi;
87.3. kiekvienas užsakymas pagal bendrą sutartį turi būti raštu suderintas su už bendros sutarties vykdymą atsakingu asmeniu;
87.4. Perkančioji organizacija, struktūrinio padalinio valstybės tarnautojas ar darbuotojas, dirbantis pagal darbo sutartį, kuri ar kuris naudojasi bendra sutartimi,  turi supažindinti asmenį, atsakingą už bendros sutarties vykdymą, su sąskaita faktūra, kuri buvo išrašyta vadovaujantis šia sutartimi.
88. Jei pateiktoms prekėms, suteiktoms paslaugoms ar atliktiems darbams priimti turi būti sudaroma komisija, įsakymų dėl prekių ar paslaugų ar darbų priėmimo komisijų sudarymo projektai rengiami už pirkimo sutarties vykdymą atsakingo asmens iniciatyva.
89. Pirkimų sutarčių vykdymo kontrolė pasibaigia:
89.1. pirkimo sutarties šalims tinkamai įvykdžius sutartinius įsipareigojimus;
89.2. gavus teismo sprendimą dėl sutarties privalomo nutraukimo;
89.3. nutraukus pirkimo sutartį šalių tarpusavio susitarimu, vienos iš šalių sprendimu.
90. Perkančiosios organizacijos vadovo paskirtas ir pirkimo sutartyje nurodytas darbuotojas nedelsiant informuoja savo vadovą apie pirkimo sutarties neįvykdymą arba netinkamą įvykdymą. 

IX SKYRIUS
PRETENZIJŲ IR GINČŲ NAGRINĖJIMO TVARKA

91. CPO gautas pretenzijas dėl jos atliekamų pirkimų procedūrų (toliau – pretenzija) nagrinėja Komisija, jei pirkimą vykdo komisija. Jei pirkimą vykdo pirkimo organizatorius – tai nagrinėja jis. 
92. Išnagrinėjusi pretenziją, Komisija atsakymą pateikia (išsiunčia) tiekėjui, pateikusiam pretenziją, o suinteresuotus kandidatus ir suinteresuotus dalyvius informuoja apie pasikeitusius pirkimo procedūrų terminus, jeigu tokie yra. 
93. Pretenzijos nagrinėjamos ir ginčai sprendžiami laikantis Viešųjų pirkimų įstatyme ir kituose teisės aktuose nustatytos tvarkos bei reikalavimų

X SKYRIUS
CVP IS ADMINISTRAVIMAS

94. CVP IS administratoriaus funkcijas gali atlikti CPO ar Perkančiųjų organizacijų direktorių paskirti asmenys.
95. CPO ir Perkančiųjų organizacijų direktorių paskirti atlikti CVP IS administratoriaus funkcijas asmenys:
95.1. gali suteikti CVP IS naudotojo teises Komisijos nariams, Pirkimų organizatoriams ir viešuosius pirkimus kontroliuojančių institucijų atstovams;
95.2. yra atsakingi už CVP IS naudotojų administravimą ir privalo užtikrinti naudotojų duomenų aktualumą ir teisingumą (suteikiant CVP IS naudotojo teises naujiems naudotojams ir stabdant CVP IS naudotojo teises buvusiems naudotojams).
96. CVP IS administratoriai ir CVP IS naudotojai, naudodamiesi CVP IS turi vadovautis Naudojimosi Centrine viešųjų pirkimų informacine sistema taisyklėmis, patvirtintomis Viešųjų pirkimų tarnybos direktoriaus 2017 m. gruodžio 28 d. įsakymu Nr. 1S-181. 

XI SKYRIUS
BAIGIAMOSIOS NUOSTATOS

97. Planavimo ir pasirengimo pirkimams dokumentai, pirkimo dokumentai, paraiškos, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų, dialogo ar kiti protokolai, susirašinėjimo su tiekėjais dokumentai, Apklausos pažymos, kiti su pirkimu susiję dokumentai, preliminariosios pirkimo sutartys, pirkimo sutartys, jų pakeitimai ir su jų vykdymu susiję dokumentai saugomi Viešųjų pirkimų įstatymo nustatyta tvarka.
98. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tik Komisijos pirmininkas ir nariai, Pirkimų organizatorius, ekspertai, Viešųjų pirkimų tarnybos ir kitų kontroliuojančių institucijų atstovai, Perkančiosios organizacijos vadovas ir jo įgalioti asmenys, kiti asmenys ir institucijos, turinčios tokią teisę pagal Lietuvos Respublikos įstatymus.
99. Komisijos pirmininkas ir nariai, Pirkimų organizatorius, ekspertas, stebėtojas ir kiti asmenys, dalyvaujantys pirkimo procedūrose ar galintys daryti įtaką jos rezultatams, savo funkcijas pradeda vykdyti tik po to, kai pasirašo Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją (toliau – Nešališkumo deklaracija) ir konfidencialumo pasižadėjimą (toliau – Konfidencialumo pasižadėjimas) (Aprašo 2 priedas). Nešališkumo deklaracijos ir Konfidencialumo pasižadėjimai pasirašomi, registruojami ir saugojami tam skirtame registre. Už šiame Aprašo punkte nurodytų dokumentų pasirašymą ir pateikimą laiku yra atsakingi juos pasirašantys asmenys.
100. Perkančiosios organizacijos paskirti ekspertai ir Komisijos nariai, stebėtojai, asmenys, dalyvaujantys pirkimo procedūrose ar galintys daryti įtaką jos rezultatams, savo funkcijas pradeda vykdyti tik po to, kai yra tinkamai deklaravę ir (ar) patikslinę privačius interesus pagal Lietuvos Respublikos viešųjų privačių interesų derinimo įstatymą. Už šiame Aprašo punkte nurodytos deklaracijos pateikimą ir tikslinimą yra atsakingi viešuosius ir privačius interesus deklaruojantys asmenys.
101. Perkančioji organizacija, Komisija, jos pirmininkas ir nariai ar ekspertai ir kiti asmenys negali tretiesiems asmenims atskleisti iš tiekėjų gautos informacijos, kurią jie nurodė kaip konfidencialią. Konfidencialia nelaikoma tokia informacija, kuri yra viešai žinoma arba vieša pagal viešuosius pirkimus reglamentuojančių teisės aktų reikalavimus. 
102. Viešųjų pirkimų organizavimo procese dalyvaujančių asmenų konfidencialumo pasižadėjimų ir nešališkumo deklaracijų pasirašymo organizavimo, vykdymo ir kontrolės procedūras vykdo perkančiosios organizacijos direktoriaus įsakymu paskirtas asmuo (-menys), kuris (-ie) organizuoja asmenų, kuriems reikia pasirašyti konfidencialumo pasižadėjimą ir nešališkumo deklaraciją informavimą, konfidencialumo pasižadėjimų ir nešališkumo deklaracijų savalaikį užpildymą ir pasirašymą bei šių dokumentų registravimą (pateikiamos formos Aprašo 5 Priede) ir saugojimą.

103. Komisijos nariai, pirkimų iniciatoriai, pirkimų organizatoriai, ekspertai, stebėtojai, patekę į intereso konflikto situaciją, turi nusišalinti nuo su atitinkamu pirkimu susijusių sprendimų priėmimo proceso ar jo stebėjimo vadovaujantis žemiau nurodytais teisės aktais:
103.1. Vyriausiosios tarnybinės etikos komisijos 2019 m. gruodžio 19 d. sprendimu Nr. KS-340 patvirtintomis Pirkimuose kylančių interesų konfliktų nustatymo gairėmis;
103.2. Vyriausiosios tarnybinės etikos komisijos 2019 m. gruodžio 19 d. sprendimu Nr. KS-339 patvirtintu Perkančiosios organizacijos ar perkančiojo subjekto vadovų, pirkimo komisijos narių, asmenų, perkančiosios organizacijos ar perkančiojo subjekto vadovo paskirtų atlikti supaprastintus pirkimus, pirkimų procedūrose dalyvaujančių ekspertų ir pirkimų iniciatorių nusišalinimo tvarkos aprašu.

________________

Centralizuotų ir decentralizuotų viešųjų pirkimų organizavimo, vykdymo ir vidaus kontrolės tvarkos aprašo 
1 priedas

CENTRALIZUOTOS VIEŠŲJŲ PIRKIMŲ VEIKLOS PASLAUGŲ SUTARTIS

202_ m. _________ d. Nr.

Alytaus rajono savivaldybės administracija, juridinio asmens kodas 188718528, kurią atstovauja Alytaus rajono savivaldybės administracijos direktorius _____________, (toliau – CPO), ir 
[bookmark: _Hlk118900083]__________________, juridinio asmens kodas__________________, kurią (-į) atstovauja __________________________________, (toliau – Perkančioji organizacija), toliau kartu šioje sutartyje vadinamos Šalimis, o kiekviena atskirai – Šalimi, susitarė ir sudarė šią Centralizuotos viešųjų pirkimų veiklos paslaugų sutartį (toliau – Sutartis): 

1. SUTARTIES DALYKAS

1.1. Šalys susitaria ir pareiškia, kad ši Sutartis sudaroma vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) 82 straipsniu ir 821 straipsnio 1 dalies 2 punktu, Alytaus rajono savivaldybės tarybos 2022 m. spalio 27 d. sprendimu K-179 „Dėl pavedimo vykdyti centrinės perkančiosios organizacijos funkcijas“, pabrėždamos aplinkybę, jog pagal šią Sutartį tiek CPO, tiek Perkančioji organizacija atlieka šios Sutarties nuostatomis aptartas procedūras.
1.2. Šia Sutartimi Perkančioji organizacija paveda CPO:
1.2.1. atlikti Perkančiosios organizacijos inicijuotų centralizuotų pirkimų, kurių planuojamos sudaryti pirkimo sutarties vertė viršija 15 000,00 Eur be pridėtinės vertės mokesčio (toliau – PVM) ir kitų pirkimų, kuriuos CPO Pirkimų paraiškoje pažymi centralizuotais, numatytų Perkančiosios organizacijos patvirtintame planuojamų atlikti pirkimų plane, procedūras;
1.2.2. pagal poreikį teikti pagal Viešųjų̨ pirkimų įstatymo 821 straipsnio 1 dalies 2 punktą vykdomų pirkimų pagalbines viešųjų pirkimų veiklos paslaugas, susijusias su Perkančiosios organizacijos viešųjų pirkimų procedūromis ar dokumentų rengimu bei naudojantis Perkančiosios organizacijos CPO darbuotojui suteikta naudotojo teise CVP IS paskyroje, paskelbti laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus Viešųjų̨ pirkimų įstatymo 86 straipsnio 9 dalyje nustatyta tvarka. 
1.3. Vadovaujantis Sutarties 1.1 papunkčiu Šalys susitaria ir pareiškia, kad laiko, jog Sutartis sudaroma pagal Viešųjų pirkimų įstatymo 82 straipsnio ir 821 straipsnio 1 dalies 2 punkto nuostatas, todėl atskiro įgaliojimo Perkančioji organizacija CPO centralizuotų viešųjų̨ pirkimų veiklos vykdymui nepateikia. 

2. SUTARTIES KAINA IR MOKĖJIMO TVARKA

2.1. Apmokėjimas už CPO teikiamas paslaugas netaikomas. 

3. ŠALIŲ TEISĖS IR PAREIGOS

3.1. Perkančioji organizacija įsipareigoja vykdyti šias pareigas ir atlikti šias procedūras: 
3.1.1. laikytis viešųjų pirkimų dokumentų pateikimo tvarkos ir terminų, taip pat kitų procedūrų, nustatytų CPO patvirtintame Centralizuotų ir decentralizuotų viešųjų pirkimų organizavimo, vykdymo ir vidaus kontrolės tvarkos apraše (toliau – Aprašas); 
3.1.2. atsižvelgti į CPO pastabas ir rekomendacijas dėl pirkimo būdo parinkimo, pirkimo objekto techninei specifikacijai, kvalifikacijos reikalavimams tiekėjams bei kitai Perkančiosios organizacijos pateiktai pirkimo dokumentacijai arba pateikti nesutikimo su CPO pastabomis ir rekomendacijomis pagrindimą̨; 
3.1.3. CPO rašytiniu prašymu pateikti dokumentus, visą informaciją, reikalingą viešojo pirkimo procedūroms atlikti, kaip nurodyta Apraše, atsakyti į CPO klausimus, susijusius su viešojo pirkimo dokumentacija, viešojo pirkimo procedūrų vykdymu ir eiga, pateikti kitus reikalingus dokumentus, paaiškinimus;
3.1.4.  skirti atsakingą (-us) asmenį (-is) už numatomos sudaryti viešojo pirkimo sutarties vykdymą̨; 
3.1.5.  CPO rašytiniu prašymu skirti ekspertą̨ ir (ar) kitą kompetentingą asmenį į Viešųjų pirkimų komisiją. Šie asmenys turi pasirašyti Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją ir Konfidencialumo pasižadėjimą, numatytą Aprašo 2 priede. Už šiame Sutarties punkte nurodytų dokumentų pasirašymą, pateikimą laiku ir galiojimą visų pirkimo procedūrų metu yra atsakingi juos pasirašantys asmenys; 
3.1.6. užtikrinti, kad Perkančiosios organizacijos paskirti ekspertai ir Viešųjų pirkimų komisijos nariai, stebėtojai, asmenys, dalyvaujantys pirkimo procedūrose ar galintys daryti įtaką jos rezultatams, savo funkcijas pradėtų vykdyti tik po to, kai yra tinkamai deklaravę ir (ar) patikslinę privačius interesus pagal Lietuvos Respublikos Viešųjų privačių interesų derinimo įstatymą. Už šiame Sutarties punkte nurodytos deklaracijos pateikimą ir tikslinimą yra atsakingi viešuosius ir privačius interesus deklaruojantys asmenys; 
3.1.7. teikti Pirkimo paraišką ir viešojo pirkimo iniciavimui, vykdymui reikalingą informaciją, dokumentus CPO raštu; 
3.1.8. Perkančiajai organizacijai priėmus sprendimą̨ nutraukti pirkimo procedūras, pateikti viešojo pirkimo nutraukimo pagrindimą̨ ir aplinkybes, kaip numatyta Viešųjų pirkimų įstatyme; 
3.1.9. kompensuoti dėl iš šios Sutarties vykdymo kilusių viešųjų pirkimų teisinio reglamentavimo pažeidimų CPO ir (ar) tretiesiems asmenims tiesiogiai pritaikytas ES paramos finansines korekcijas, išskyrus atvejus, kai finansinės korekcijos pritaikytos dėl CPO kaltės; 
3.1.10. kaupti ir saugoti visus su viešojo pirkimo procedūra susijusius dokumentus teisės aktų nustatyta tvarka.
3.2. Perkančioji organizacija turi teisę: 
3.2.1. gauti visą su šios Sutarties vykdymu susijusią informaciją; 
3.2.2. gauti visų su viešuoju pirkimu susijusių dokumentų elektronines kopijas; 
3.2.3. kreiptis į CPO dėl rekomendacijų̨ Perkančiajai organizacijai rengiant pirkimui pateikiamus dokumentus;
3.2.4. esant poreikiui, su CPO suderintu laiku, organizuoti susitikimus, konsultacijas ir (ar) dalyvauti susitikimuose su CPO dėl viešojo pirkimo dokumentų ir (ar) viešojo pirkimo procedūrų;
3.2.5. esant teisės aktuose numatytiems pagrindams, priimti sprendimą̨ nutraukti viešojo pirkimo procedūras savo, kaip Perkančiosios organizacijos, iniciatyva.
3.3. CPO įsipareigoja: 
3.3.1. ne vėliau kaip per 5 darbo dienas nuo Aprašo pakeitimo informuoti apie pakeitimus Perkančiąją organizaciją; 
3.3.2. atlikti viešojo pirkimo procedūrą pagal Viešųjų pirkimų įstatymo 82 straipsnį Apraše nustatyta tvarka, vadovaujantis Viešųjų pirkimų įstatymu ir kitais viešuosius pirkimus reglamentuojančiais teisės aktais; 
3.3.3. gavus Perkančiosios organizacijos prašymą, sudaryti galimybę susipažinti su vykdomos viešojo pirkimo procedūros eiga; 
3.3.4. perduoti visus su viešojo pirkimo procedūra susijusius dokumentus saugoti Perkančiajai organizacijai.
3.4. CPO turi teisę: 
3.4.1. gauti iš Perkančiosios organizacijos visą su vykdoma viešųjų pirkimų procedūra susijusią informaciją Apraše nurodytais terminais; 
3.4.2. teikti pastebėjimus ir rekomendacijas dėl pirkimo vertės ir pirkimo būdo pasirinkimo, dėl Perkančiosios organizacijos teikiamų dokumentų viešojo pirkimo iniciavimui, pirkimo planui; 
3.4.3. per Apraše nustatytą terminą̨ nesuderinus konkretaus pirkimo užduoties, negavus visos tinkamam pirkimo vykdymui būtinos informacijos arba paaiškėjus, kad pateikta informacija neatitinka Viešųjų pirkimų įstatymo ar kitų teisės aktų reikalavimų, yra neteisėta ir (ar) neteisinga, CPO turi teisę grąžinti Pirkimo paraišką Perkančiajai organizacijai, sustabdyti viešojo pirkimo procedūras, nukelti jų̨ terminus ar nutraukti viešojo pirkimo procedūras. 

4. PRANEŠIMAI

4.1. Visi pranešimai, sutikimai ir kitas susižinojimas, kuriuos Šalys gali pateikti pagal šią Sutartį, teikiami lietuvių kalba. Visa informacija, įspėjimai ar pranešimai, susiję̨ su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai Sutarties rekvizituose nurodytais adresais kitai Sutarties Šaliai. Pranešimai kitai Sutarties Šaliai, išsiųsti elektroninėmis priemonėmis, yra laikomi gautais jų̨ išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos. 

5. KONFIDENCIALUMAS

5.1. Konfidencialia informacija pagal šią Sutartį laikoma: 
5.1.1. bet kokiu būdu išreikšta informacija (rašytinė, žodinė, elektroninė ar vizualinė), kuri gaunama vykdant šia Sutartimi prisiimtus įsipareigojimus ir kuri susijusi su Šalių atliekamomis funkcijomis; 
5.1.2. kita informacija, kuri bent vienos iš̌ Šalių laikoma konfidencialia ir neviešinama. Tokiu atveju Šalis, atskleidžianti kitai Šaliai šią informaciją, informuoja apie informacijos konfidencialumą̨. 
5.2. Konfidencialia informacija nėra laikoma: 
5.2.1.  informacija apie šią Sutartį; 
5.2.2.  informacija, kuri privalo būti atskleista pagal Viešųjų pirkimų įstatymą ar kitus teisės aktus;
5.2.3. kita informacija, kurią Šalys bendru sutarimu nusprendžia paskelbti ir (ar) paskelbia viešai.
5.3. Šalys įsipareigoja: 
5.3.1.  konfidencialią informaciją naudoti tik Sutarties vykdymo tikslais; 
5.3.2.  Sutarties galiojimo laikotarpiu ir pasibaigus Sutarčiai, jeigu teisės aktai nenustato kitaip, neatskleisti konfidencialios informacijos tretiesiems asmenims be išankstinio rašytinio kitos Šalies sutikimo; 
5.3.3. imtis visų būtinų atsargumo priemonių̨, siekiant užtikrinti, kad konfidenciali informacija nebūtų atskleista ir (ar) naudojama ne Sutarties vykdymo tikslais; 
5.3.4. sužinojus apie konfidencialios informacijos galimą atskleidimą̨, nedelsiant imtis visų būtinų priemonių̨ tokios informacijos atskleidimo išvengimui, o sužinojus apie konfidencialios informacijos atskleidimą̨ / praradimą̨, nedelsiant apie tai informuoti kitą Šalį ir imtis visų būtinų priemonių̨ tokios informacijos apsaugai ir informacijos atskleidimo priežastims nustatyti, pašalinti bei pasekmėms likviduoti; 
5.3.5. neteisėto konfidencialios informacijos atskleidimo atveju nuostolius dėl to patyrusiai Šaliai ir (ar) tretiesiems asmenims, jei pastarieji pareiškia reikalavimą̨ dėl nuostolių atlyginimo, atlygina konfidencialumo įsipareigojimus pažeidusi Šalis. 

6. ATSAKOMYBĖ

6.1. Atsakomybė už viešojo pirkimo metu nustatytas užduotis, jų̨ įvykdymą, viešojo pirkimo sutarčių sudarymą̨ bei vykdymą̨, tarp Šalių skirstoma vadovaujantis Viešųjų pirkimų įstatymo 82 straipsniu, kitomis šio įstatymo nuostatomis, Aprašu ir šia Sutartimi. Šalys susitaria, kad Perkančioji organizacija yra atsakinga už pirkimų procedūrų iniciavimui CPO teikiamų dokumentų pagrįstumą, originalumą̨, pakankamą išsamumą, atitikimą Lietuvos Respublikos teisės aktų nuostatoms. CPO neatsako jokia apimtimi už jokias tiesiogines ar netiesiogines, faktines ar potencialias pasekmes, atsiradusias dėl Perkančiosios organizacijos pateiktų dokumentų netinkamumo ar netinkamo jų pateikimo. 
6.2. Šalys privalo vykdyti savo įsipareigojimus sąžiningai, nuosekliai, profesionaliai bendradarbiaujant, kiekviena Šalis atsako už kitai Šaliai padarytus tiesioginius nuostolius dėl savo įsipareigojimų pagal šią Sutartį ir (ar) Aprašą nevykdymo ar netinkamo vykdymo. 
6.3. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą Šalių interesams, geram vardui bei tarpusavio santykiams. 
6.4. Tretiesiems asmenims, Šaliai ar Šalimis pareiškus reikalavimą̨ dėl žalos, susijusios su Sutarties vykdymu, atlyginimo, žalą, įskaitant, bet neapsiribojant priteistais nuostoliais ir bylinėjimosi išlaidomis, atlygina kaltoji Šalis. CPO neprisiima finansinės atsakomybės dėl kitai Sutarties Šaliai ar tretiesiems asmenims pritaikytų finansinių korekcijų̨ įsisavinant ES paramą, išskyrus atvejus, kai Šaliai ar tretiesiems asmenims finansinės korekcijos yra pritaikomos išimtinai dėl CPO kaltės. 
6.5. Jeigu Sutarties vykdymas yra negalimas dėl nenugalimos jėgos (force majeure) aplinkybių, numatytų Civilinio kodekso 6.212 straipsnyje, arba kitų aplinkybių, numatytų Civilinio kodekso 6.253 straipsnyje, kurių Šalys negali protingai numatyti sudarydamos šią Sutartį, Šalys atleidžiamos nuo civilinės atsakomybės, jeigu jos nedelsdamos informavo raštu viena kitą apie tokių aplinkybių atsiradimą̨.  
6.6. Perkančioji organizacija atsako už viešojo pirkimo sutarties sudarymą̨ arba atsisakymą̨ ją sudaryti. Perkančioji organizacija, sudariusi pirkimo sutartį, ne vėliau kaip per 5 dienas nuo pirkimo sutarties sudarymo, pasirašytos pirkimo sutarties kopiją pateikia CPO. Šių sutarčių pakeitimų kopijos pateikiamos CPO ne vėliau kaip per 5 dienas nuo jų pasirašymo dienos.

7. SUTARTIES GALIOJIMAS IR KEITIMAS

7.1. Ši Sutartis įsigalioja 202__-__-__. 
7.2. Sutartis galioja neterminuotai, išskyrus atvejus, kai Sutartis yra nutraukiama šioje Sutartyje nurodytais pagrindais.
7.3. Sutartis gali būti nutraukta rašytiniu abipusiu šalių susitarimu.
7.4. Sutartis gali būti nutraukta Šalies vienašališku sprendimu prieš 30 dienų apie tai pranešus kitai Sutarties Šaliai.
7.5. Sutarties keitimas galioja tik tuo atveju, jeigu jis yra sudaromas rašytiniu Sutarties Šalių susitarimu. Šalių susitarimai dėl Sutarties keitimo tampa neatskiriama Sutarties dalimi. 
7.6. Sutarties nuostatos, numatančios Šalių įsipareigojimus, susijusius su konfidencialios informacijos saugojimu, galioja ir po Sutarties nutraukimo, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį. 
7.7. Šalys susitaria, kad po Sutarties pasirašymo bet kokie iki tol buvę̨ susitarimai (įskaitant, bet neapsiribojant, pasirašytos terminuotos sutartys, suteikti terminuoti įgaliojimai) nebetenka galios. 

8. ATSAKINGI ASMENYS

8.1. Perkančioji organizacija skiria šį (-iuos) už Sutarties vykdymą̨ atsakingą (-us) asmenį (-is): ___________________________________________;
8.2. CPO skiria šį (-iuos) už Sutarties vykdymą̨ atsakingą (-us) asmenį (-is): ____________.

9. SUTARČIAI TAIKYTINA TEISĖ

9.1. Šalys imsis visų galimų priemonių̨, kad visi ginčai ir nesutarimai, kylantys dėl Sutarties, jos vykdymo arba susiję̨ su Sutartimi, būtų sprendžiami šalių tarpusavio derybose. 
9.2. Šalių derybomis neišspręsti ginčai yra sprendžiami Lietuvos Respublikos teismuose Lietuvos Respublikos įstatymų nustatyta tvarka. 
9.3. Šalys susitaria, kad visi Sutartyje nereglamentuoti klausimais sprendžiami remiantis Lietuvos Respublikos teise ir sutinka, kad ši Sutartis būtų aiškinama pagal Lietuvos Respublikos teisę. 

10. BAIGIAMOSIOS NUOSTATOS

10.1.  Ši Sutartis sudaroma lietuvių kalba, dviem vienodą teisinę galią turinčiais egzemplioriais, po vieną kiekvienai Šaliai. 
10.2.  Sutartį Šalių rekvizitai ir parašai:

	CPO
	Perkančioji organizacija

	Juridinio asmens kodas 
	Juridinio asmens kodas _____________ 

	Adresas: 
	Adresas__________

	Tel.
	Tel._____________

	El. p.
	El. p. ____________

	Banko sąskaita A.s.                            
	

	Banko pavadinimas                                    
	

	Banko kodas 
	

	
	

	Alytaus rajono savivaldybės administracijos direktorius

	Pareigos, vardas, pavardė

	
_____________                               A.V.
(parašas)
	
_____________                                       A.V. 
(parasšas)

(Konfidencialumo pasižadėjimo forma)

[...]

___________________________________________________________________________ 
(asmens vardas ir pavardė)

KONFIDENCIALUMO PASIŽADĖJIMAS

20__ m.________________ d.
___________ _________
(vietovės pavadinimas)

Būdamas [...] (toliau – perkančioji organizacija) ____________________________________ /įrašyti viešajame pirkime atliekamas pareigas: viešojo pirkimo komisijos pirmininkas, viešojo pirkimo komisijos narys, ekspertas, stebėtojas, Pirkimų organizatorius, pretenzijų komisijos nagrinėjimo narys, kita (įrašyti)/   
1. Pasižadu:
1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su viešuoju pirkimu (toliau – pirkimas) susijusią informaciją, kuri man taps žinoma, atliekant ______________________________________________________________________________ /įrašyti viešajame pirkime atliekamas pareigas: viešojo pirkimo komisijos pirmininkas,  viešojo pirkimo komisijos narys, ekspertas, stebėtojas, Pirkimų organizatorius, Pirkimų iniciatorius, pretenzijų komisijos nagrinėjimo narys, kita (įrašyti)/  
1.2. man patikėtus pirkimo ir su juo susijusius dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
1.3. nepasilikti jokių man pateiktų dokumentų kopijų.
2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik teisės aktų nustatytais atvejais.
3. Man išaiškinta, kad konfidencialią informaciją sudaro:
3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;
3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;
3.3. informacija, jeigu jos atskleidimas prieštarauja teisės aktams, visuomenės interesams, pažeidžia teisėtus pirkime dalyvaujančių tiekėjų ir/ar perkančiosios organizacijos interesus arba turi neigiamą poveikį tiekėjų konkurencijai. 
4. Esu įspėtas, kad, pažeidęs šį pasižadėjimą, turėsiu atsakyti teisės aktų nustatyta tvarka, atlyginti perkančiajai organizacijai ir/ar tiekėjams padarytus nuostolius.

___________________                                       ____________________
(parašas)                                                              (vardas ir pavardė)

	TVIRTINU

	

	(perkančiosios organizacijos vadovo arba jo įgalioto asmens pareigų pavadinimas)

	

	(parašas)

	

	(vardas ir pavardė)



DECENTRALIZUOTO AR CENTRALIZUOTO 
(reikiamą pabraukti)
PIRKIMO PARAIŠKA
20__ m._____________ d. Nr. ____
___________________
 (vietovės pavadinimas)

	1. Perkančiosios organizacijos (toliau – PO) pavadinimas (jei pirkimas vykdomas centralizuotai turi būti nurodoma ir Centralizuotos viešųjų̨ pirkimų veiklos paslaugų sutarties data ir numeris, jei decentralizuotai tik PO pavadinimas)

	2.	Pirkimo objekto pavadinimas ir numatomas BVPŽ kodas:

	3.	Pirkimo objekto aprašymas, ketinamų pirkti prekių paslaugų ar darbų savybės, kokybės reikalavimai, techninių specifikacijų projektai, jų pakeitimai ir teiktos pastabos (informacija apie šių projektų paviešinimą), pirkimui taikytini aplinkosaugos reikalavimai /„žalio“ pirkimo kriterijai, taikytini energijos vartojimo efektyvumo reikalavimai (nurodyti visą su pirkimu susijusią informaciją):

	4.	Reikalingas kiekis ar apimtys, atsižvelgiant į visą pirkimo sutarties trukmę su galimais pratęsimais:

	5.	Maksimali planuojamos sudaryti sutarties vertė, atsižvelgiant į visą pirkimo sutarties trukmę su galimais pratęsimais, su PVM (ir be PVM) Eur:

	6.	Numatomos pirkimo objekto eksploatavimo išlaidos Eur:

	7.	Numatoma pirkimo sutarties trukmė, atsižvelgiant į visus galimus pratęsimus 
(nurodyti trukmę dienomis/mėnesiais/metais arba numatomą sutarties pradžios ir pabaigos datą)

	8.	Prekių pristatymo, paslaugų suteikimo ar darbų atlikimo terminai ir numatoma pratęsimo galimybė: 
(nurodyti terminus dienomis/mėnesiais/metais arba datą)

	9.	Kitos reikalingos pirkimo sutarties sąlygos (gali būti pateikiamas pirkimo sutarties projektas)(neteikiant sutarties projekto reikia nurodyti apmokėjimo/atsiskaitymo terminą, tiesioginio atsiskaitymo galimybę su subtiekėjais/ subrangovais,  prekių pristatymo / paslaugų suteikimo / darbų atlikimo adresą, sutarties įvykdymo užtikrinimo dydį bei priemones, jei taikomas garantinį terminą (mėn.), sutarčiai siūlomą taikyti kainodarą (įkainis, kaina ar pan.) ir kainos perskaičiavimo sąlygas, išskirtinės / specialios šalių teises ir pareigas, už sutarties vykdymą / priežiūrą atsakingi asmenys, kitą reikalingą informaciją): 

	10.	Siūlomi minimalūs tiekėjų kvalifikacijos reikalavimai: 

	11.	Tiekėjų kvalifikaciją patvirtinančių dokumentų sąrašas:

	12.	Siūloma tiekėjų pasiūlymus vertinti kainos/ kainos ar sąnaudų ir kokybės santykį (reikiamą pabraukti)

	13.	Tiekėjų pasiūlymų kainos ar sąnaudų ir kokybės santykio vertinimo pasirinkimo atveju siūlomi

	Kainos ar sąnaudų ir kokybės vertinimo kriterijai:
	Kainos ar sąnaudų ir kokybės vertinimo kriterijaus parametrai:

	14.	Planuojama pirkimo pradžia:
(nurodyti datą arba mėnesį)

	15. Ar VšĮ CPO.LT elektroniniame kataloge yra siūlomos pirkimo objektą atitinkančios prekės, paslaugos ir darbai
	Nurodykite Taip arba Ne

	15.1. Jei atsakymas į 15 eilutėje nurodytą klausimą TAIP, nurodykite motyvus, jei neperkama per VšĮ CPO.LT elektroninį katalogą
	Nurodyti pagrindimą

	16. Pirkimo objekto skaidymas į dalis / Priežastys, jei pirkimo objektas nėra skaidomas į dalis
	Nurodyti ar skaidomas, jei ne pateikti pagrindimą

	17. Ar centralizuoto pirkimo atveju taikomas pasiūlymo galiojimo užtikrinimas? Jei taip, nurodykit dydį (sumą) ir priemonę
	Nurodyti Taip arba Ne, jei atsakoma Taip nurodomas dydis (suma) ir priemonė

	18. Ar buvo vykdyta rinkos konsultacija?
	Nurodyti Taip arba Ne

	19. Informacija apie atliktą rinkos tyrimą
	Pateikti informaciją, ar buvo atliktas rinkos tyrimas



	20. Siūlomų kviesti tiekėjų sąrašas (pildoma jeigu paraiška iniciuojama dėl decentralizuoto pirkimo, apie kurį nebus paskelbta):


	20.1. Siūlomų kviesti tiekėjų sąrašo pagrindimas (įskaitant ir rinkoje veikiančias Lietuvos Respublikos viešųjų pirkimų įstatymo 23 straipsnyje nurodytas įstaigas ir įmones): 


	21. Pirkimo pagrindimas (nurodyti, ar pirkimas įtrauktas į metinį pirkimų planą, jeigu ne nurodyti nuo perkančiosios organizacijos nepriklausančias aplinkybes, kuriomis grindžiama ypatinga skuba; nurodyti siūlomą pirkimo būdą pagal perkančiosios organizacijos patvirtintą pirkimų planą, teikimą siūlyti pirkimą vykdyti per CPO.LT ar CVP. IS, ar raštu, ar žodžiu).

	22. Pridedama (nurodyti tik faktiškai pridedamus dokumentus): 
1)	pvz. techninė specifikacija, ... lapų;
2)	pvz. planai, brėžiniai, projektai ir kiti dokumentai (jei reikalingi – išvardinti), ... lapų;
3) pvz.  sutarties projektas, ... lapų.




	(pirkimo iniciatoriaus pareigos)
	
	(parašas)
	
	(vardas ir pavardė)



SUDERINTA:
	
	
	

	(struktūrinio padalinio vadovo pareigos) (Pildoma centralizuoto pirkimo atveju, jei iniciatorius nėra struktūrinio padalinio vadovas ar kai iniciatorius nėra PO direktorius)
	(CPO ar perkančiosios organizacijos finansininko pareigos)
	(CPO ar Perkančiosios organizacijos direktoriaus įsakymu                                  
paskirtas valstybės tarnautojas ar darbuotojas 
atsakingas už suvestinės sudarymą)

	
	
	

	(Vardas, pavardė, parašas)
	(Vardas, pavardė, parašas)
	(Vardas, pavardė, parašas)

	
	
	

	(data)
	(data)
	(data)

(NURODOMAS PERKANČIOSIOS ORGANIZACIJOS PAVADINIMAS)
	
TVIRTINU

	

	(perkančiosios organizacijos vadovo arba jo įgalioto asmens pareigų pavadinimas)

	

	(parašas)

	

	(vardas ir pavardė)



MAŽOS VERTĖS PIRKIMO PAŽYMA

20__ m._____________ d. 
__________________________
(vietovės pavadinimas)

	Pirkimo objekto pavadinimas:


	Pirkimo būdas ir jo pasirinkimo pagrindas (nustatytas, vadovaujantis mažos vertės pirkimų tvarkos aprašu):


	Pirkimo objekto aprašymas (pagrindiniai kiekybiniai ir kokybiniai reikalavimai):


	BVPŽ kodas: 

	Pasiūlymų vertinimo kriterijus:



	Pirkimas vykdomas CVP IS priemonėmis:  
	taip
	
	ne
	
	



	Vykdomas skelbiamas pirkimas:  
	
	
	
	    Skelbimo paskelbimo data:
	

	
	
	
	
	
	

	Vykdytas neskelbiamas pirkimas:
	
	
	
	     Kvietimo išsiuntimo data:
	

	
	
	
	
	
	

	Tiekėjai apklausti:             žodžiu
	
	raštu
	
	
	



Apklausti tiekėjai:
	Eil. Nr.
	Pavadinimas
	Tiekėjo kodas
	Adresas, interneto svetainės, el. pašto adresas, telefono, fakso numeris ir kt.
	Pasiūlymą pateikusio asmens pareigos, vardas, pavardė

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



Tiekėjų siūlymai:
	Eil. Nr.
	Pavadinimas
	Pasiūlymo kaina ir kitos charakteristikos
(nurodyti)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



	Tinkamiausiu pripažintas tiekėjas: tiekėjo pavadinimas 



	Pastabos (nurodyti informaciją jei buvo atmesti pasiūlymai, jų atmetimo priežastis ir pan.).







	(pirkimo organizatoriaus pareigos)
	
	(parašas)
	
	(vardas ir pavardė)



	

	

	(perkančiosios organizacijos finansininkas)

	

	(parašas)

	

	(vardas ir pavardė)

	KONFIDENCIALUMO PASIŽADĖJIMŲ REGISTRAS
	
	

	
	 
	
	
	

	
	Data
	Registracijos Nr.
	Vardas, pavardė
	Vykdomos funkcijos
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	 
	 
	 
	 
	
	

	
	
	
	
	
	
	
	
	

	
	
	
	
	
	
	
	
	

	
	NEŠALIŠKUMO DEKLARACIJŲ REGISTRAS
	
	

	
	 
	
	
	

	
	Data
	Registracijos Nr.
	Vardas, pavardė
	Vykdomos funkcijos

